Nexus Sailfish: Με οθόνη 5.2″ FullHD και Snapdragon 820 - SAHIEL - Ενημέρωση με άλλο μάτι!\nΑΡΧΙΚΗ ΤΕΧΝΟΛΟΓΙΑ Nexus Sailfish: Με οθόνη 5.2″ FullHD και Snapdragon 820\nSahiel 7/26/2016 ΤΕΧΝΟΛΟΓΙΑ\nΟι σημερινές πληροφορίες έρχονται από τον γνωστό leaker @evleaks και το build.prop file του Nexus Sailfish ή αλλιώς HTC S1. Το αρχείο επιβεβαιώνει ότι το κινητό θα έρθει με επεξεργαστή Snapdragon 820, όπως δείχνουν οι κωδικοί «ARM64-V8a» και «msm8996». Η οθόνη είναι στα 420ppi, οπότε περιμένουμε 5.2 ίντσες ανάλυσης 1080p. Επιπλέον, υπάρχουν αρκετές αναφορές στον αισθητήρα δαχτυλικών αποτυπωμάτων.\nΌσο για το Nexus Marlin (ή HTC M1) έχει ακουστεί ότι θα ενσωματώνει οθόνη 5.5 ιντσών ανάλυσης 1440×2560 pixels, επεξεργαστή Snapdragon 820, μνήμη RAM 4GB, κάμερα 12 Megapixel, εμπρόσθια κάμερα 5 Megapixel. To Nexus Sailfish αναμένεται να έχει αρκετά όμοια χαρακτηριστικά, όμως μικρότερη οθόνη και μπαταρία.\nNexus Sailfish: Με οθόνη 5.2″ FullHD και Snapdragon 820 Reviewed by Sahiel on 7/26/2016 Rating: 5


Διαγωνισμός LEGO Technic Mercedes-Benz Future Truck στο Rebrick\nαπό Gunman Την / Το 13/8/2015, 14:29\nΠριν λίγες μέρες ανακοινώθηκε ένας πολύ ωραίος διαγωνισμός από την LEGO για τους technic fans-builder3s!\nΣκοπός του είναι να οραματιστείτε πως θα μπορούσε να είναι τα φορτηγά της mercedes-benz 30 χρόνια μετά.. Θα μπορούσαν να "καίνε" ένα πρωτότυπο καύσιμο, να κουβαλάνε διάφορα εξαρτήματα που στο μέλλον θα είναι χρήσιμα? Να έχουν πολύ προχωρημένο design? Υλοποιείστε αυτή την ιδέα σας χρησιμοποιώντας LEGO technic bricks και System bricks (σε αναλογία το πολύ 75% technic και 25% system bricks) και μπείτε στον διαγωνισμό της LEGO στο rebrick.lego.com\nΗ διορία για την υποβολή του moc σας είναι μέχρι 5/10/15.\nΟ μεγάλος νικητής θα κερδίσει πιστωτικό από το LEGO shop αξίας 1000ευρώ για να ψωνίσει LEGO technic από το shop at home της LEGO, ένα LEGO Technic 42043 Mercedes-Benz Arocs 3245 σετ με υπογραφή από τον σχεδιαστή του Markus Kossmann και ένα πιστοποιητικό από την LEGO για την νίκη του.\nΟι εννιά συμμετέχοντες μετά τον μεγάλο νικητή θα λάβουν επίσης ένα LEGO Technic 42043 Mercedes-Benz Arocs 3245 σετ με υπογραφή από τον σχεδιαστή του Markus Kossmann και ένα πιστοποιητικό από την LEGO για την νίκη τους.\nΑν ήμουν technicακιας θα συμμετείχα σίγουρα... φοβερά έπαθλα! Καλή επιτυχία σε όποιον συμμετάσχει!\nΑναλυτικοί όροι του διαγωνισμού εδώ.\nΑπ: Διαγωνισμός LEGO Technic Mercedes-Benz Future Truck στο Rebrick\nαπό brickcar Την / Το 16/8/2015, 10:36\nΔεν είμαι και πολύ εξοικειωμένος με τα technic όσον αφορά mocs αν και τα συλλέγω(προς μοκάρω μόνο με system και ένας ωραίος διαγωνισμός που τρέχει τώρα κι ετοιμάζω τη συμμετοχή μου είναι το summer building contest του thelegocarblog) και δεν είμαι σίγουρος αν μπορώ να συμμετάσχω,πάντως έχει τέλειο θέμα και βραβεία


Γνωστή για τον ρόλο της στη σειρά Euphoria, η Demia γίνεται το νέο it girl.\nΕιρήνη Κυριακίδη 14 Ιανουαρίου, 2022, 2:56 μμ 1.1k Views\nΗ σταρ Alexa Demie, η οποία υποδύεται τη Maddy Perez στη σειρά Euphoria, είναι το νέο αγαπημένο It girl της μόδας. H Demie δημιούργησε τρεις εμφανίσεις, σε συνεργασία με την Balenciaga, για να γιορτάσει το ντεμπούτο της δεύτερης σεζόν του Euphoria. Η μία από τις εμφανίσεις ήταν μια υπέροχη μαύρη, στράπλες τουαλέτα με παγιέτες, που φόρεσε στην πρεμιέρα της δεύτερης σεζόν και οι άλλες δύο αποκαλύφθηκαν αργότερα από τον οίκο μόδας.\nΗ Demie είπε ότι “το κόκκινο για μένα συμβολίζει τη δύναμη. Αλλά δείχνω επίσης ωραία με κόκκινα χείλη, οπότε όλα λειτούργησαν σωστά”. Η ηθοποιός του Euphoria περιέγραψε επίσης το φόρεμα της πρεμιέρας, λέγοντας ότι ήταν “πραγματικά κλασικό. Διαχρονικό, κομψό, με άρωμα παλιού Χόλυγουντ. Ήθελα να μοιάζω και να νιώθω σαν σταρ του κινηματογράφου της δεκαετίας του 1940 και του 1950”. Τα μαλλιά της Demie εμπνεύστηκαν από μια από τις αγαπημένες της Μεξικανές ηθοποιούς, τη María Félix.\nΗ ηθοποιός μοιράστηκε επίσης ότι συνεργάστηκε ακόμη πιο στενά με τα τμήματα ενδυματολογίας, μαλλιών και μακιγιάζ για τη δεύτερη σεζόν του Euphoria. “Αυτή τη σεζόν, το να παίξω τη Maddy ήταν πολύ διαφορετικό για μένα από την πρώτη σεζόν. Ήμουν πραγματικά αφοσιωμένη στο να βρω τα κατάλληλα κοστούμια και το μακιγιάζ, γιατί πιστεύω ότι παίζουν σημαντικό ρόλο στην αίσθηση του χαρακτήρα. Είμαι ευγνώμων που μπορώ να το κάνω αυτό.”\nAlexa DemieBalenciagait girlΜόδα


Κρήτη: Απώλειες 4 δισεκατομμυρίων ευρώ στην τοπική οικονομία! - Gatanews\nΚρήτη: Απώλειες 4 δισεκατομμυρίων ευρώ στην τοπική οικονομία!\nΣτη δραματική επιδείνωση της τοπικής οικονομίας, με αφορμή τα όσα έγιναν στο νησί τους τελευταίους σχεδόν 12 μήνες, αναφέρθηκε ο Περιφερειάρχης Κρήτης Σταύρος Αρναουτάκης, με αφορμή την κινητοποίηση των ξενοδοχοϋπαλλήλων, εκπρόσωποι των οποίων του επέδωσαν ψήφισμα διαμαρτυρίας.\nΣύμφωνα με τον Περιφερειάρχη, οι ζημιές στην οικονομία του νησιού αποτιμώνται στα 4 δισεκατομμύρια ευρώ! “Μέσα σε ένα χρόνο είχαμε τις ζημιές κοντά στα 500 εκατομμύρια ευρώ: από τα έντονα καιρικά φαινόμενα. – από την κατάρρευση της Thomas Cook, που είναι γύρω στα 100 εκατομμύρια ζημιά, άλλα και 100 εκατομμύρια ευρώ ζημιές από τον δακο.\nΑν προσθέσουμε κι άλλα 3,5 δις από τον τουρισμο, αντιλαμβάνεστε ότι είμαστε από την οικονομία της Κρήτης λείπουν 4 δισεκατομμύρια! Αυτά τα χρήματα λείπουν από όλους τους κατοίκους της Κρήτης” επεσήμανε ο κ. Αρναουτάκης.\nΟ περιφερειάρχης Κρήτης συνέχισε λέγοντας: “Η διαμαρτυρία των Ξενοδοχουπαλληλων είναι δίκαιη. Για την Κρήτη, ο τουρισμός είναι ενας από τους πυλώνες ανάπτυξης. Το 50% του ΑΕΠ είναι από τον τουρισμο. Μας ενδιαφέρει, όλοι αυτοί οι άνθρωποι να βρουν δουλειά.\nΌλα αυτά τα αιτήματα, τα έχουμε θέσει στους συναρμόδιους Υπουργούς. Περιμένουμε τις αποφάσεις και τις ανακοινώσεις του πρωθυπουργού. Ο τουρισμός πρέπει να ενισχυθεί. Πρέπει να βοηθήσει η κυβέρνηση. Πρέπει οι άνθρωποι να στηριχθουν όλα τα επαγγελματία που πλήττονται από τον κορωνοιο”\nPrevious Ανέπαφες συναλλαγές χωρίς PIN άνω των 50 ευρώ έως τέλος Σεπτεμβρίου\nNext Σταϊκούρας: Μείωση ΦΠΑ σε καφέ, εισιτήρια μεταφορών και σινεμά – Τι ισχύει με αναστολές συμβάσεων και μείωση ενοικίου


Ελεύθερη Φωνή - Η Νατάσα Θεοδωρίδου στο νησάκι Κουκουμίτσα της Βόνιτσας στις 28 Ιουλίου\nΈνα διαφορετικό καλοκαίρι που χρειάζεται βαθιές ανάσες κι η κάθε του στιγμή μοιάζει να είναι ξεχωριστή, οδηγεί τη Νατάσα Θεοδωρίδου σε ένα μεγάλο ταξίδι σε όλη την Ελλάδα.\nΑπό αυτό το υπέροχο μουσικό ταξίδι δεν θα μπορούσε να λείπει η Δυτική Στερεά Ελλάδα και ένας υπέροχος χώρος, το νησάκι Κουκουμίτσα στην Βόνιτσα.\nΗ Νατάσα Θεοδωρίδου, που από την πρώτη στιγμή στάθηκε δίπλα στο κοινό της με το δικό της μοναδικό τρόπο- τα live της στο Instagram έγραψαν ιστορία- ξεκινά στις αρχές Ιουλίου μία σειρά συναυλιών με μία πιο ερωτική διάθεση. Το δήλωσε άλλωστε και μέσα από την καινούργια της δισκογραφική δουλειά με τίτλο «Η ερωτική Νατάσα» που κυκλοφόρησε πρόσφατα και περιλαμβάνει αγαπημένα της τραγούδια από την πλειάδα που φέρουν την υπογραφή του σπουδαίου Μίμη Πλέσσα.\nΣας καλούμε όλους, λοιπόν, στις 28 Ιουλίου ημέρα Τετάρτη και ώρα 9:00 μ.μ. να ταξιδέψουμε με την φωνή, το στυλ και την αμεσότητα της Νατάσας Θεοδωρίδου. Η μεγάλη λαϊκή ερμηνεύτρια θα μας ταξιδέψει μέσα από τα τραγούδια της που τόσο πολύ έχουν αγαπηθεί από τον κόσμο που την έχει αγκαλιάσει από την πρώτη στιγμή της καριέρας της.\nΤο πρόγραμμα περιλαμβάνει όλες τις δικές της, μεγάλες, επιτυχίες καθώς και τραγούδια που αγαπά να ερμηνεύει και να επικοινωνεί με τον πιο ειλικρινή τρόπο με το κοινό που την ακολουθεί πιστά.\nΣτην εκδήλωση θα τηρηθούν όλα τα υγειονομικά πρωτόκολλα έναντι του Covid-19, όπως αυτά προκύπτουν από τις εγκύκλιους των αρμόδιων Υπουργείων. Η χρήση μάσκας θα είναι υποχρεωτική κατά την είσοδο στον χώρο της συναυλίας και κατά την έξοδο από αυτόν. Ο χώρος θα είναι μικτός, δηλαδή θα επιτρέπονται στον χώρο και εμβολιασμένοι και ανεμβολίαστοι. Παραλάβετε τα εισιτήριά σας μέσω των παρακάτω σημείων προπώλησης προκειμένου να αποφευχθεί πιθανός συνωστισμός κατά την είσοδο στον χώρο της συναυλίας.\n«Οπτικά Μαρκετου» στην Βόνιτσα, Ελευθ. Βενιζέλου 51στην Λευκάδα, Ιωάννου Μελά 162 στην Αμφιλοχία, Β. Καραπάνου 38\nΒιβλιοπωλείο "Κύκλος" στην Πρέβεζα, Πολυτεχνείου 75 και Παλαμά\nΗλεκτρονικό Τσιγάρο "Dr. Vape" στο Αγρίνιο, Μπαϊμπά 8\nΚατάστημα Πώλησης Ηλεκτρονικών Συσκευών "EURONICS" στην Άρτα, Μαξίμου Γραικού 42\nΚαφετέρια «Τζένιο coffee & spirits» στο Μεσολόγγι, Χαριλάου Τρικούπη & Λόρδου Βύρωνος\nΠρατήριο Υγρών καυσίμων Aegean - Τσάκαλης στην Πάλαιρο\nM CAFE - Μαυρομάτης Κωνσταντίνος στην Κατούνα\nΗλεκτρονικά στο viva.gr (link: https://www.viva.gr/tickets/music/nisaki- koukoumitsas/natasa-theodoridou/?fbclid=IwAR1q053izRSo7mErEhuDnRCNvTxAAJRYc 8EeATZPxxOEVYmnJZ1hZ7E_tw)\nΓια περισσότερες πληροφορίες επισκεφτείτε τη σελίδα της Ελλήνων Μελωδίες στο Facebook: https://www.facebook.com/ellinonmelodies ή καλέστε στο 6987082343


10 ταινίες που θυμίζουν τι εστί Ναζί\nΜέρες και ώρες που είναι, θυμόμαστε ξανά τις ταινίες που έβαλαν στο στόχαστρο τον φασισμό και ό,τι τον γεννά, τον εκτρέφει και τον ακολουθεί.\nΓια κάποια πράγματα πιστεύαμε πως θα μπορούσαμε να είμαστε σίγουροι σε αυτό τον κόσμο. Ότι θα πληρώνουμε φόρους μέχρι να πεθάνουμε, (ότι θα πεθάνουμε,) ότι μετά το άλφα πάει το βήτα, και ότι ο Ναζισμός και όλα του τα σύμβολα είναι ένα κακό πράγμα που παραπέμπουν σε εποχές που η ανθρωπότητα κάπως είχε συμφωνήσει πως ντρεπόμαστε που υπήρξαν.\nΔηλαδή έτσι νομίζαμε μέχρι κάποια στιγμή, έτσι αφελείς που ήμασταν κάποτε πιστεύοντας πως ο κόσμος πάει μπροστά και τα λύσαμε όλα. Όπως αποδείχθηκε πολλάκις στη διάρκεια των τελευταίων χρόνων, υπάρχουν συνάνθρωποί μας που είτε ζουν σε άγνοια σε σχέση με τα σύμβολα και τις έννοιες της πιο ντροπιαστικής περιόδου της σύγχρονης ανθρώπινης ιστορίας, είτε με μεγάλη χαρά και δίχως ενοχή τα αγκαλιάζουν εκ νέου.\nΚάποιοι ίσως μπουν στη φυλακή, κάποιοι όχι, κάποιοι αναμφίβολα θα βρεθούν ξανά στο μέλλον σε κάποιο πολύ φιλικό τους τηλεοπτικό πάνελ. (Ξέρω, ξέρω, πρέπει να είναι «ράκος» πάλι αυτές τις μέρες ο Ρουπακιάς.) Τώρα λοιπόν που η («ασόβαρη», για την Σοβαρή είναι άλλο θέμα) Χρυσή Αυγή τελειώνει, κι επειδή ο κίνδυνος δεν εξαφανίζεται ποτέ, θυμόμαστε 10 ταινίες που έχουν πολλά να πουν πάνω σε όσα ξεχάσαμε ή ποτέ δε μάθαμε για το τι εστί φασισμός.\nΜέσα από μια πλειάδα προσωπικών ματιών ακολουθούμε την ιστορία των τελευταίων 10 ημερών της ζωής του Χίτλερ, απομονωμένου πλέον, μέχρι την αυτοκτονία του στις 30 Απριλίου του 1945.\nΕν ολίγοις: Ο Χίτλερ ήταν άνθρωπος σαν εσένα κι εμένα. Δεν ήταν μηχανή, δεν ήταν κατασκεύασμα, δεν ήταν καρικατούρα. Ήταν ένας άνθρωπος, αισθανόταν, φοβόταν, λυπόταν. Ήταν άνθρωπος- που σημαίνει πως η ανθρωπότητα είναι απολύτως ικανή να ξαναγεννήσει κάποιον σαν κι αυτόν.\nΡωτήσαμε τον Bruno Ganz αν ξέρει τα memes με τον Χίτλερ από την ‘Πτώση’\nΜια ομάδα κυνηγών Ναζί σκαρώνουν σχέδιο δολοφονίας του Χίτλερ. Στην διασημότερη ανατροπή που έχει παραδώσει ποτέ το είδος του ψευδο-ιστορικού σινεμά εποχής, τα καταφέρνουν.\nΕν ολίγοις: Ο Χίτλερ, ως το μεγαλύτερο κακό στην ανθρώπινη ιστορία, αποτελεί ιδανικό υλικό για την απόλυτη ποπ αναχρονιστική φαντασίωση εκδίκησης σαν αυτές που ο Ταραντίνο γυρίζει όλη την ώρα. Τίποτα δε θα φέρει ποτέ μεγαλύτερη αγνή έκρηξη χαράς, από το να βλέπεις τον Χίτλερ να γίνεται σουρωτήρι. (Το να βλέπεις την Χρυσή Αυγή στη φυλακή βέβαια είναι αρκετά κοντά, μην πω ψέματα.)\nΈνας άνεργος Eγγλέζος γίνεται εθελοντής στον Ισπανικό εμφύλιο, όπου οι δυνάμεις του Φράνκο επιχειρούν να καταλάβουν την εξουσία από την πρόσφατα εκλεγμένη δημοκρατική κυβέρνηση, στο ξεκίνημα ενός πολέμου που αποτέλεσε λίγο ως πολύ τον πρόλογο του Β’ Παγκοσμίου.\nΕν ολίγοις: Ο φασισμός δεν γεννιέται και πεθαίνει σε ένα τόπο και χρόνο, αλλά μεταδίδεται.\nΧαρισματικός, έξυπνος νέος άντρας οδηγείται στο Ναζισμό από το μίσος του απέναντι στην κοινωνία που πήρε από κοντά του τον πατέρα του. Ένας φόνος θα έχει αποτέλεσμα να μπει στη φυλακή- και είναι εκεί που επανεξετάζει το αδιέξοδο της διαδρομής που επέλεξε για τη ζωή του.\nΕν ολίγοις: Το μίσος του κεντρικού αντι-ήρωα δεν καταστρέφει μόνο τη δική του ζωή αλλά και των δικών του ανθρώπων.\nΟ ρατσισμός στοιχειώνει για πάντα: Ξαναβλέποντας το ‘American History X’\nΗ διασημότερη αντι-Ναζιστική σάτιρα στην ιστορία του Χόλιγουντ, με τον Τσάρλι Τσάπλιν να ρίχνει φως στο κίνημα που τότε βρισκόταν στο απόγειο της φούντωσής του. (Κάτι που ελάχιστοι συνειδητοποιούν: Η ταινία γυρίστηκε όσο ακόμα οι ΗΠΑ και η Ναζιστική Γερμανία ήταν σε καιρό ειρήνης.) Το κήρυγμα αντι-βίας του φινάλε ηχεί μάλλον αφελώς διδακτικό σήμερα, κι ο Τσάπλιν εξάλλου δήλωνε δεκαετίες αργότερα πως δε θα μπορούσε να έχει γυρίσει αυτή την ταινία αν γνώριζε το εύρος των βαρβαροτήτων στα στρατόπεδα συγκέντρωσης, όμως δε μπορείς παρά να νιώσεις συγκίνηση ακούγοντας αυτά τα λόγια.\nΕν ολίγοις: «Προς όσους μπορούν να με ακούσουν, λέω – μην απελπίζεστε».\nΠέντε χρόνια μετά το τέλος του Ισπανικού Εμφυλίου, η μικρή Οφέλια δραπετεύει από την σκληρή πραγματικότητα (και την καταπίεση από τον πατριό της, στρατηγό του Φράνκο) βρίσκοντας την πύλη προς ένα φανταστικό κόσμο όπου το ανείπωτο φασιστικό τέρας είναι απλώς κάτι που μπορεί να κατατροπωθεί, δοκιμασία μετά τη δοκιμασία.\nΕν ολίγοις: Όταν μιλάμε για τέτοιες ιστορίες, δεν υπάρχουν χάπι εντ. Εκτός αν τις γυρίζει ο Ταραντίνο, υποθέτω. Ή έχουν για πρωταγωνιστή τον Ιντιάνα Τζόουνς.\nΈνας κυνηγός Ναζί ξετυλίγει φρικώδες σχέδιο του Τζόζεφ Μένγκελε να αναδημιουργήσει την απειλή του Ναζισμού, μέσα από ένα αρρωστημένο σχέδιο. Στα όρια επιστημονικής φαντασίας και εφιαλτικού ρεαλισμού.\nΕν ολίγοις: Δεν είμαστε απλά ένα μάτσο χρωμοσωμάτων, αλλά και το άμεσο αποτέλεσμα του περιβάλλοντός μας. Κανείς δεν ‘είναι απλώς’ φασίστας. Ένας Χίτλερ δεν γεννιέται έτσι απλά, αλλά σμιλεύεται από τις συνθήκες γύρω του.\nH Νταϊάν Κρούγκερ παίζει (και βραβεύεται για την ερμηνεία της στις Κάννες) μια γυναίκα της οποίας τον σύζυγο και το παιδί δολοφονούν νεο-Ναζί και στην πορεία εμπλέκεται σε μια δίκη κατά την οποία προκύπτει δεσμός ανάμεσα στους δολοφόνους και στην Χρυσή Αυγή. Αυτό που ακολουθεί είναι οργισμένο και συγχυσμένο, να το θέσουμε έτσι.\nΌσο για τον φοβερό Γιάννη Οικονομίδης στο ρόλο χρυσαυγίτη, μας είπε πρόσφατα ότι:\n«Ήταν κι ένας ρόλος που με ενδιέφερε κιόλας. Όχι μόνο να βγει αυτό το μια σκληρή φάτσα του κακού. Πιο πολύ αυτή η αλαζονεία που έχουν στο βλέμμα, ότι τώρα με έχετε εδώ και ό,τι και να μου λέτε στα αρχίδια μας, εμείς έχουμε το πάνω χέρι. Αυτό το υφάκι είναι το πιο τρομακτικό. Ότι εγώ παίζω σε μια άλλη πίστα που εσείς δεν την αγγίζετε».\nΕν ολίγοις: Το μίσος αφήνει πίσω μόνο μίσος, οργή, ταραχή.\nΙντιάνα Τζόουνς, Πρώτο και Τρίτο\nΚουλ αρχαιολόγος με έμφυτο ταλέντο στο να αποφεύγει εντυπωσιακές παγίδες και να πέφτει στα χέρια των Ναζί, τα βάζει με τις δυνάμεις του Χίτλερ όχι μία αλλά δύο φορές, καθώς περνάνε από τα χέρια του πανίσχυρα αντικείμενα τεράστιας (μυθικής, θρησκευτικής) αξίας.\nΕν ολίγοις: “Ναζί. Τους μισώ αυτούς τους τύπους.”\nH Λευκή Κορδέλα\nΠαρακολουθούμε τη σταδιακή γέννηση του φασισμού σε ένα Γερμανικό χωριό την αυγή του Α’ Παγκοσμίου Πολέμου, μέσα από μια σειρά περιστατικών βίας που διαπράττουν τα ντόπια πιτσιρίκια. Έχει σημασία το ότι το φιλμ του Χάνεκε δεν ασχολείται κυριολεκτικά με τον φασισμό, αλλά εστιάζει με ευρύτερες έννοιες και εικόνες στις συνθήκες που τον γεννούν.\nΕν ολίγοις: Τα παιδιά καλό θα είναι να διαβάζουν Ιστορία. Ή έστω να δουν τα Ιντιάνα Τζόουνς.


Η πραγματικότητα του χρόνιου πόνου όμως είναι κάτι πολύ διαφορετικό. Ο χρόνιος πόνος με βάση τα διαγνωστικά ευρωπαϊκά κριτήρια παραμένει στο σώμα για τουλάχιστον 6 μήνες και συνδεέται με παθήσεις οργανικής φύσεως που προκαλούν φθορά στο νευρικό σύστημα ή σε διάφορους ιστούς μέσα στο σώμα (όπως για παράδειγμα η δισκοπάθεια, η οστεοαρθρίτιδα, ή ρευματοειδής αρθρίτιδα κ.ο.κ). Όμως μπορεί να υπάρξει χρόνιος πόνος και χωρίς την ύπαρξη κάποιας ευδιάκριτης σωματικής βλάβης όπως συμβαίνει στην περίπτωση της ινομυαλγίας.\nΕπιπτώσεις του χρόνιου πόνου\nΑνεξαιρέτως της αιτίας του σωματικού πόνου, αν προκαλείται από κάποια πάθηση ή είναι ψυχοσωματικής φύσεως, η καθημερινότητα μπορεί να μετατραπεί σε μια ατελείωτη ανηφόρα και τα πιο απλά πράγματα να μοιάζουν ακατόρθωτα.\nΜε την εμφάνιση του πόνου στη ζωή μας ακόμα και η διαδικασία απόκτησης μιας ξεκάθαρης διάγνωσης μπορεί να γίνει αφόρητη με αυξημένες επισκέψεις σε κλινικές, φαρμακευτικές αγωγές που μπορεί να αποτυγχάνουν, φόβο αλλά και αβεβαιότητα για το μέλλον. Σιγά σιγά η σωματική μας δραστηριότητα μειώνεται, χάνουμε τον ύπνο μας, χαλάμε τη διατροφή μας ή μειώνεται η όρεξη μας και νιώθουμε διαρκώς ταλαιπωριμένοι. Για πολλούς ανθρώπους το βιώμα του χρόνιου πόνου σημαίνει επίσης αλλαγή στον ρόλο στην οικογένεια, ίσως απώλεια εργασίας ή και κοινωνική απομόνωση. Η αυτοπεποίθηση μας μειώνεται ολοένα και περισσότερο και βιώνουμε παράλληλα μεγάλες περιόδους κατάθλιψης και απελπισίας νιώθοντας εγκλωβισμένοι μέσα στο ίδιο μας το σώμα.\nΣυχνά οι επιλογές μας είναι περιορισμένες και χρειάζονται τεράστιες προσπάθειες και μεγάλες αλλαγές μόνο και μόνο για απλά καθημερινά πράγματα. Αυτή η κατηφορική σπείρα του χρόνιου πόνου μπορεί όμως να αντιστραφεί μέσα από σωστή διαχείριση των όσων έχουμε μπροστά μας.\nΟ πόνος μπορεί να έχει αλλάξει οριστικά κάποια κομμάτια της ζωής μας όμως δεν έχει αλλάξει το δικαίωμα μας να επιλέγουμε την στάση μας απέναντι στα όσα μας συμβαίνουν, αλλάζοντας και ρυθμίζοντας όσα όντως μπορούμε να ελέγξουμε. Αυτό είναι κάτι που ακούγεται απλό αλλά στην πράξη δεν είναι.\nΑρχικά αξίζει να αναγνωρίσουμε στον εαυτό μας τη δύναμη που ήδη χρειάστηκε για να φτάσει ως εδώ, γνωρίζοντας ότι ο πόνος είναι κάτι αληθινό και όχι κάτι που φτιάξαμε στο μυαλό μας ασχέτως αν κάποιες φορές το περιβάλλον μας ή η κοινωνία αδυνατεί να κατανοήσει αυτό που δεν είναι ορατό. Πιο κάτω θα βρείτε κάποια βήματα που μπορεί να βοηθήσουν στο να φτιάξετε ένα πλάνο διαχείρισης που να είναι κατάλληλο για εσάς.\n1. Η γνώση είναι δύναμη! Οπλίζοντας τον εαυτό μας με γνώση σχετικά με το τι μας συμβαίνει μας δίνει τη δυνατότητα για καλύτερη αντιμετώπιση του προβλήματος. Ο γιατρός μας, διάφορα βιβλία καθώς και το διαδίκτυο είναι πηγές που μπορούμε να αξιοποιήσουμε για να κατανοήσουμε τους μηχανισμούς του πόνου και να τους διαχειριστούμε σωστά. Μιλήστε με τον γιατρό σας, αναζητήστε δεύτερες και τρίτες γνώμες. Είναι πολύ σημαντικό να αισθανθούμε ότι έχουμε καλή επικοινωνία με τον ειδικό που θα συνεργαστούμε. Αναζητήστε κάποιο γιατρό που θα μπορείτε να εμπιστευτείτε και να συνεργαστείτε καλά μαζί του. Αν χρειάζεται αποτεθείτε σε κάποιο ψυχολόγο με εμπειρία στην ψυχολογία του πόνου που μπορεί να συζητήσετε μαζί του τα όσα συμβαίνουν και να φτιάξετε πλάνο διαχείρισης.\n2. Η σωματική άσκηση παίζει επίσης τεράστιο ρόλο. Χωρίς να πιέζουμε τους εαυτούς μας μπορούμε να ξεκινήσουμε με αργούς και σταθερούς ρυθμούς να βελτιώνουμε τη σωματική μας κατάσταση είτε με μερικά λεπτά περπάτημα τη μέρα ή μέσο μιας πιο εξειδικευμένης φυσιοθεραπείας στοχευμένης στις προσωπικές μας ανάγκες και δυνατότητες. Έχοντας πάντα υπόψη να ακούμε τη σοφία του σώματος μας σχετικά με το τι μπορεί να κάνει και μέχρι πιο σημείο να πιέσει.\n3. Η φαρμακευτική αγωγή είναι ένας πολύ σημαντικός σύμμαχος στον αγώνα μας αλλά πολλές φορές δεν αξιοποιείται σωστά. Ο γιατρός μας μπορεί να μας καθοδηγήσει σχετικά με το τι παυσίπονα είναι κατάλληλα για εμάς, πόσο συχνά πρέπει να χορηγούνται και σε τι δοσολογία έτσι ώστε να προλαβαίνουμε την οποιαδήποτε ανάφλεξη του πόνου προτού μας καθηλώσει.\n4. Δώστε προσοχή στις σκέψεις σας. Τα πάντα ελέγχονται από το μυαλό μας. Αυτό δεν σημαίνει βέβαια ότι ο πόνος είναι στη φαντασία μας! Ο πόνος είναι μια εγκεφαλική χημική διεργασία, όπως και οι σκέψεις, τα συναισθήματα και η διάθεση που διαρκώς αλληλοεπιδρούν μεταξύ τους. Έτσι η ψυχολογία μας αποτελεί τον σημαντικότερο και μεγαλύτερο παράγοντα στη σωστή διαχείρηση του χρόνιου πόνου.\n5. Μπορείτε να οργανώσετε τη μέρα σας, να επικεντρωθείτε στις απολύτως απαραίτητες δραστηριότητες χωρίς πιέσεις. Όσο γίνεται εφαρμόστε τον κανόνα του «τόσο όσο». Φτιάξτε, αν χρειαστεί, ένα πλάνο για τη μέρα στο χαρτί.\n6. Δημιουργείστε όσο μπορείτε χρόνο για διασκέδαση και χαρά, ασχολίες που σας γεμίζουν και σας προσφέρουν μια αίσθηση ελαφρότητας αλλά και επίτευξης.\n7. Μπορείτε να αξιοποιήσετε παράλληλα τεχνικές χαλάρωσης, επίγνωσης και διαλογισμού όπως το mindfulness. Αυτό είναι ένα χρήσιμο εργαλείο που μας βοηθά να γίνουμε παρατηρητές των όσων μας συμβαίνουν, διατηρώντας μια υγιή απόσταση από τα γεγονότα. Βοηθάμε έτσι το μυαλό και το σώμα να χαλαρώσουν με καλοσύνη και αποδοχή προς τους εαυτούς μας.\n8. Φτιάξτε ένα «βαλιτσάκι για τις δύσκολες στιγμές». Σε μέρες όπου ο πόνος φτάνει σε αφόρητο σημείο είναι δύσκολο να σκεφτούμε τι θα βοηθήσει. Το μυαλό όταν είναι αντιμέτωπο με έντονα βιώματα δύσκολα συγκεντρώνεται και έτσι ανατρέχει αυτόματα σε παλιές συνήθειες και συμπεριφορές. Το βαλιτσάκι μπορεί να έχει μέσα ότι μας δίνει ανακούφιση και κουράγιο εκείνη τη στιγμή: Φωτογραφίες, γράμματα/κάρτες, μια ταινία που μας αρέσει, αγαπημένα τραγούδια, αρωματικά άλατα για ένα ζεστό μπάνιο, το αγαπημένο μας γλυκό/σοκολάτα, λίστα με τηλέφωνα ανθρώπων που μας κάνει καλό να τους μιλάμε. Αυτό μπορεί κυριολεκτικά να είναι βαλιτσάκι ή κουτί που θα έχετε φτιάξει σε μια άλλη στιγμή. Από μόνη της η διαδικασία του να το φτιάξουμε είναι στάση απέναντι στον εαυτό μας: στάση φροντίδας και αγκαλιάς που δηλώνει ότι είμαστε σημαντικοί.\nΗ σωστή διαχείριση πόνου δεν είναι κάτι που εξαφανίζει τον πόνο αλλά μειώνει την ένταση των δικών μας βιωμάτων. Ο άνθρωπος δεν είναι μια διάγνωση (οποιασδήποτε μορφής) ή ένα τροχοκάθισμα. Είναι κάτι πολύ μεγαλύτερο από τα όσα του συμβαίνουν.\nΗ καλή διαχείριση χρόνιου πόνου μας βοηθά να βάλουμε στο επίκεντρο της ζωής μας τον εαυτό μας και όχι τον πόνο. Είναι φυσιολογικό να έχει απορρυθμιστεί η ζωή μας μέσα από τέτοιες τεράστιες αλλαγές. Έτσι ένα πλάνο διαχείρισης που θα αποδώσει καρπούς χρειάζεται χρόνο και επιμονή.\nΊσως να είναι αδύνατο να γίνουμε φίλοι με τον πόνο. Η σχέση μας μαζί του μας έχει αφαιρέσει πολλά για να τον δούμε φιλικά. Μπορεί όμως να μας διδάξει πώς να αποκτήσουμε μια φιλική στάση απέναντι στο σώμα μας που υποφέρει, να αποκτήσουμε μια φιλική στάση μέσα σε όλο αυτό απέναντι στον ίδιο μας τον εαυτό.


ΠΑΝΤΟΥ ΕΛΛΑΔΑ, ΡΕΕΕΕΕΕΕΕΕΕΕΕΕΕ! | Ελληνικός Θρύλος\nΠΑΝΤΟΥ ΕΛΛΑΔΑ, ΡΕΕΕΕΕΕΕΕΕΕΕΕΕΕ!\nΤο πάλεψε ως το τέλος σαν λιοντάρι, αλλά «έπεσε» μαχόμενη. Η Σάκκαρη το πάλεψε, αλλά δεν κατάφερε να πάρει την πρόκριση στον τελικό του Roland Garros, μιας και ηττήθηκε 2-1 σετ (7-5, 4-6, 9-7) από την Μπάρμπορα Κρεϊτσίκοβα.\nΈτσι, η τρομερή πορεία της σταμάτησε στον ημιτελικό του Roland Garros. Δεν κατάφερε να πάρει την πρόκριση για τον τελικό που θα ήταν και η παρθενική της συμμετοχή σε τελικό Grand Slam, αλλά θα το καταφέρει σύντομα με όσα κάνει.\nΜαρία, ψυχάρα, μας καθήλωσες. Μας έκανες υπερήφανους. Ξανά!\nΚαι ο Ερασιτέχνης OLYMPIAKOS P. για τη Μαρία!\nΗ Μαρία Σάκκαρη μπορεί να μην κατάφερε να φτάσει μέχρι το φινάλε, λυγίζοντας στον ημιτελικό του Ρολάν Γκαρός, αλλά έπαιξε εξαιρετικό τένις, αφήνοντας φανταστικές εντυπώσεις. Η Ελληνίδακαθήλωσε το κοινό να παρακολουθεί τα παιχνίδια της και ο Ερασιτέχνης τη συνεχάρη για την εξαιρετική της πορεία!\n«Συγχαρητήρια Μαρία για την εξαιρετική παρουσία στο Ρολάν Γκαρός!\nΗ θέση σου είναι ανάμεσα στους κορυφαίους!», έγραψε χαρακτηριστικά ο ΟΣΦΠ.\nΠΟΛΛΑ ΣΥΓΧΑΡΗΤΗΡΙΑ ΚΑΙ ΑΠΟ ΤΟΝ “ΕΛΛΗΝΙΚΟ ΘΡΥΛΟ” ΜΑΡΙΑ!\nΣΥΝΕΧΙΖΟΥΜΕ ΝΑ ΟΝΕΙΡΕΥΟΜΑΣΤΕ ΚΑΙ ΓΙΑ ΣΕΝΑ!..\n← Έξι (6) Θέματα!


ΑΡΧΙΚΗ ΣΕΛΙΔΑΦΩΤΟΓΡΑΦΙΑCompact CamerasCanon PowerShot G9 X Mark II Silver\nΗ Canon PowerShot G9X II είναι μία ευέλικτη φωτογραφική μηχανή που την έχεις συνεχώς μαζί σου, κατάλληλη για όλα τα είδη λήψεων και υψηλό επίπεδο λεπτομέρειας. Με αισθητήρα 1.0’’ και 20.1MP θα σου προσφέρει υψηλής ποιότητας φωτογραφίες και βίντεο, για να μη χάσεις καμία σημαντική στιγμή της καθημερινότητάς σου. Χάρη στον τελευταίας γενιάς επεξεργαστή Digic 7, θα φωτογραφίζεις χωρίς θόρυβο και με υψηλό επίπεδο ISO, σε σκοτεινούς χώρους ή κατά τη διάρκεια της νύχτας, χωρίς θόρυβο ή θολά σημεία. Εξοπλισμένη με ασύρματη δικτύωση Wi-Fi και Bluetooth για σύνδεση με smartphone και άλλες smart συσκευές. Η G9X II σου επιτρέπει να μεταφέρεις πανεύκολα στο laptop τις φωτογραφίες και τα βίντεο ή ακόμη και να πραγματοποιήσεις λήψεις από την οθόνη του smartphone. Ο φακός με το διάφραγμα f/2.0 αλλά και το οπτικό ζουμ 3x, θα σου δώσει πεντακάθαρα θέματα ενώ σε συνδυασμό με το Intelligent IS, θα έχεις πάντα την απόλυτη ευκρίνεια. Η οθόνη αφής 3.0’’ κάνει τον έλεγχο της κάμερας και των ρυθμίσεων παιχνιδάκι ενώ χάρη στα πολλά διαφορετικά θέματα φωτογράφισης αλλά και τον μετατροπέα RAW, δεν θα χρειάζεσαι υπολογιστή για να επεξεργαστείς τις φωτογραφίες σου.\nΥψηλής ανάλυσης αισθητήρας CMOS\nΟ μεγάλος αισθητήρας 1.0'' και τα 20.1MP θα σου προσφέρει υψηλής ποιότητας λήψεις και βίντεο. Όλα τα φωτεινά και σκοτεινά μέρη της λήψης θα έχουν όλες τις λεπτομέρειες, για να εκτυπώσεις τις φωτογραφίες σου ακόμη και σε μεγάλα μεγέθη χαρτιού, όπως αφίσες.\nΟ επεξεργαστής εικόνας Digic 7 πηγαίνει τη φωτογράφιση της Canon G9X II σε άλλο επίπεδο, ακόμη και σε συνθήκες χαμηλού φωτισμού. Ακόμη και σε υψηλά ISO, θα έχεις φωτογραφίες χωρίς θόρυβο ενώ οι λειτουργίες ανίχνευσης φάσης και θέματος, θα σε βοηθήσουν να κλειδώσεις στο επιθυμητό θέμα, ακόμη και κατά τη διάρκεια της δράσης.\nΤόσο μικρή που χωράει στην τσέπη σου\nΜε βάρος μόλις 206gr, η G9X II χωράει εύκολα στην τσέπη ή την τσάντα σου. Με τον φακό που είναι εξοπλισμένος με διάφραγμα f/2.0, θα έχεις πάντα μαζί σου μία φωτογραφική μηχανή που είναι έτοιμη να σου δώσει όλες τις δυνατότητες και εργαλεία για τέλειες φωτογραφίσεις.\nΣύνδεση με όλες τις smart συσκευές σου\nΧάρη στο Wi-Fi και την εφαρμογή Canon Camera Connect, θα μπορείς να μεταφέρεις εικόνες και βίντεο, ασύρματα από και προς άλλες smart συσκευές ή ακόμη και να τις ανεβάσεις απευθείας στο Internet. Η G9X II συνδέεται επίσης και μέσω Bluetooth με το smartphone ώστε να μπορείς να τραβήξεις φωτογραφίες από απόσταση αλλά και να προσαρμόσεις όλες τις ρυθμίσεις από την οθόνη του κινητού.\nΚατάλληλη για όλες τις περιπτώσεις\nΜε τον φακό της G9X II αλλά και το οπτικό ζουμ 3x, θα έχεις μία φωτογραφική μηχανή κατάλληλη για όλες τις περιπτώσεις φωτογράφισης. Από κοντινά πλάκα σε εσωτερικούς σκοτεινούς χώρους ή ακόμη και μεγάλα θέματα όπως τη θέα από το μπαλκόνι. Σε συνδυασμό με το Intelligent IS, οι φωτογραφίες θα είναι πάντα την απόλυτη ευκρίνεια.\nΡυθμίζεις τα πάντα με ένα άγγιγμα\nΗ οθόνη των 3.0'' θα σου δώσει εύκολη πρόσβαση σε όλες τις ρυθμίσεις που θα χρειαστείς να κάνεις. Μπορείς να προσαρμόσεις το μενού με βάση αυτά που χρησιμοποιείς περισσότερο, να δεις τις φωτογραφίες που έχεις τραβήξει ή και να αλλάξεις τις ρυθμίσεις χρώματος και φωτεινότητας με ένα άγγιγμα επάνω στην επιθυμητή φωτογραφία.\nΤαινίες υψηλής ανάλυσης\nΜε εγγραφή βίντεο Full HD θα καταγράψεις όλες τις μικρές λεπτομέρειες από το οικογενειακό δείπνο ή τη βόλτα με τα παιδιά. Η λειτουργία Dynamic IS κρατάει τις λήψεις σου σταθερές ακόμη και όταν περπατάς ενώ αν θέλεις να γίνεις ακόμη πιο δημιουργικός η λειτουργία Time Lapse θα σου επιτρέψει να καταγράψεις σε αργή κίνηση.\nΔιαφορετικά θέμα σε κάθε φωτογραφία\nΗ επιλογή Picture Style σου επιτρέπει να επιλέξεις μεταξύ 8 διαφορετικών θεμάτων που αλλάζουν τα χρώματα, τη φωτεινότητα, την αντίθεση αλλά και όλες τις παραμέτρους της φωτογράφισης. Για παράδειγμα μπορείς να χρησιμοποιήσεις τη λειτουργία Πορτραίτου για το τέλειο χρώμα δέρματος ή τη λειτουργία Περιβάλλοντος για να έχεις απόλυτα μπλε ουρανό και καταπράσινο δάσος.\nΠροσάρμοσε τη φωτογραφία μετά τη λήψη\nΗ δυνατότητα μετατροπής RAW φωτογραφιών, σου επιτρέπει να αλλάξεις όλες τις ρυθμίσεις της λήψης, ακόμη και μετά τη φωτογράφιση, χωρίς να χρησιμοποιήσεις υπολογιστή. Προσάρμοσε τη φωτεινότητα μέσα από το Auto Light Optimizer, ρύθμισε τα επίπεδα του λευκού ή και διάλεξε ένα θέμα από το Picture Style.\nΑνάλυση σε Megapixels: 20.2 MP\nΑνάλυση φωτογραφίας :5472 x 3648 pixels\nΕυαισθησία στο φως: O 125 - 1280\nΟπτικό/ ψηφιακό ζουμ: 3x / 4x\nΟπτικό ζουμ: 3x Ψηφιακό ζουμ: 4x\nΙσοδύναμο εστιακό μήκος με 35mm: 10.2 - 30.6 mm\nΑυτόματη εστίαση: TTL\nΑνάλυση οθόνης: 1040 Kdots\nΡυθμίσεις φλας: Automatic, manual flash on / off, long time synchronization\nΔιόρθωση φλας: +/- 3 EV in 1/3 stop increments\nΕφέ: Auto, Standard, Portrait, Landscape, Enemy, Neutral, Natural, Monochrome, Custom (3 settings), Sharpness (Strength, Fineness, Threshold), Contrast, Fabric Saturation, Hue, Filter effect, Tint)\nΧειροκίνητη ισορροπία λευκού: Auto (including face detection White Balance), Daylight, Shadow, Cloudy, Light Fluorescent, White Fluorescent Light, Flash, Custom, Color Temperature (Kelvin)\nΜορφές βίντεο: MP4 [Movie: MPEG-4 AVC / H.264, Audio: MPEG-4 AAC-LC (Stereo)]\nΣυνδέσεις: Hi-Speed USB, HDMI Micro\nΤύπος μπαταρίας: Επαναφορτιζόμενη ιόντων λιθίου NB-13L\nΔιάρκεια μπαταρίας έως: 235 λήψεις\nΤύπος συσκευής: Manual Compact Camera\nΠλάτος: 9.8 cm\nΎψος: 3.13 cm\nΒάθος: 3.13 cm\nΨηφιακή φωτογραφική μηχανή PowerShot G9 X Mark II


Κορονοϊός: Μείωση των θανάτων - Πάνω από 3.000 τα νέα κρούσματα στη χώρα μας - Fonografos.net\nHome/Featured/Κορονοϊός: Μείωση των θανάτων – Πάνω από 3.000 τα νέα κρούσματα στη χώρα μας\nΗ σημερινή 15/4/2022 ανακοίνωση του ΕΟΔΥ\n“Τα νέα εργαστηριακά επιβεβαιωμένα κρούσματα της νόσου(άτομα) που καταγράφηκαν τις τελευταίες 24 ώρες ήταν 3.269. Ο συνολικός αριθμός των ατόμων που νόσησαν ανέρχεται σε 3.392.575 (ημερήσια μεταβολή +0.1%), εκ των οποίων 48.8% άνδρες.\nΟι εισαγωγές νέων ασθενών COVID-19 στα νοσοκομεία της επικράτειας είναι 94 (ημερήσια μεταβολή -25.98%). Ο μέσος όρος εισαγωγών του επταημέρου είναι 113 ασθενείς. Η διάμεση ηλικία των κρουσμάτων είναι 36 έτη (εύρος 0.2 έως 112 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη).”\nΠροηγούμενο Φθηνές θερινές διακοπές με εργασία για την προστασία των βιότοπων\nΕπόμενο Ξεκινούν καθαρισμοί ρεμάτων στη Βοιωτία


Για το αποτέλεσμα των εκλογών της 17ης Ιουνίου » Ένωση Δημοκρατικού Κέντρου\nΓια το αποτέλεσμα των εκλογών της 17ης Ιουνίου\nΓια το αποτέλεσμα των εκλογών της 17ης Ιουνίου, το Εθνικό Συμβούλιο της Ε.ΔΗ.Κ. εξέδωσε την παρακάτω ανακοίνωση:\nΣτις εκλογές της 17ης Ιουνίου δεν πρωταγωνίστησε η βούληση του λαού να ξεφύγει από τη μέγγενη των μνημονίων και το ζοφερό μέλλον που αυτά του επιφυλάσσουν, αλλά ο φόβος, η προπαγάνδα εναντίων κάθε προοδευτικής φωνής, οι ψυχροπολεμικές τακτικές παραπληροφόρησης και χειραγώγησης της κοινής γνώμης.\nΗ απαξίωση για την έννοια της δημοκρατίας και του εκλογικού δικαιώματος που έχει δημιουργηθεί στη συνείδηση των πολιτών από το ισχύον πολιτικό σύστημα και οι εκφραστές του, οδήγησε σε αποχή που έφτασε στο ποσοστό ρεκόρ του 39%.\nΠαρά τον ασύμμετρο πόλεμο και τις πρωτοφανείς πιέσεις από εσωτερικό και εξωτερικό, ο ΣΥΡΙΖΑ κατάφερε να συγκεντρώσει έναν θριαμβευτικό αριθμό ψήφων.\nΌμως, η επιτυχία αυτή δεν υπήρξε αρκετή ώστε να διώξει τις μνημονιακές δυνάμεις, κι έτσι, οι άνθρωποι που μας έφεραν στα πρόθυρα της καταστροφής μπορούν, δυστυχώς, να συνεχίσουν το έργο τους επικαλούμενοι πια την υφαρπαγείσα εντολή του λαού. Είμαστε βέβαιοι πως θα έρθει η ώρα όπου θα συνειδητοποιήσουν το μεγάλο μερίδιο ευθύνης τους οι ιδιωτεύσαντες κι αυτοί που ψήφισαν ανεύθυνα κι ακραία.\nΚρίνουμε πως η κυβέρνηση που προέκυψε, εφ’ όσον συνεχίσει την ίδια πολιτική, θα βρεθεί αντιμέτωπη με ένα ολοένα διογκούμενο κύμα λαϊκής αγανάκτησης. Η πολυθρύλητη πολιτική σταθερότητα, πλέον, μπορεί να έρθει μόνο μέσα από ένα νέο κοινωνικό συμβόλαιο το οποίο θα εκφραστεί από ένα νέο Σύνταγμα γνήσιας ισοπολιτείας.\nΗ Ένωση Δημοκρατικού Κέντρου θέλει να ευχαριστήσει θερμά όλους όσοι πίστεψαν και στάθηκαν δίπλα μας στον αγώνα για την ενίσχυση των αντιμνημονιακών προοδευτικών και ριζοσπαστικών δυνάμεων στις εκλογές της 17ης Ιουνίου. Θα είμαστε παρόντες στους πολιτικούς και κοινωνικούς αγώνες.\nΔημοσιεύτηκε από ΕΔΗΚ - Γραμματεία στις 10:31 πμ\tΕτικέτες: εκλογές 2012


Αγόρασαν παρατημένο εργοστάσιο και το μεταμόρφωσαν σε πολυτελές σπίτι που μαγεύει τους πάντες με το εσωτερικό του - E-MOTIONS.GR Follow @e_motionsgr\nΑγόρασαν παρατημένο εργοστάσιο και το μεταμόρφωσαν σε πολυτελές σπίτι που μαγεύει τους πάντες με το εσωτερικό του\nΈνα παλιό εργοστάσιο τσιμέντου το 1973 μετέτρεψε σε παλάτι ο αρχιτέκτονας Ricardo Bofill, ο οποίος βρέθηκε εκεί τυχαία.\nΤο εργοστάσιο, που βρίσκεται λίγο έξω από την Βαρκελώνη, είχε σταματήσει τη λειτουργία του μετά τον Α’ Παγκόσμιο Πόλεμο και έπρεπε να γίνουν αρκετές επισκευές όταν ο Ricardo Bofill και η ομάδα του το αγόρασαν.\nΜετά από χρόνια, ο αρχιτέκτονας διαμόρφωσε το εξωτερικό της ιδιοκτησίας με βλάστηση και επίπλωσε το εσωτερικό για να είναι μοντέρνο και λειτουργικό.\nΟι βιομηχανικές καμινάδες που κάποτε γέμιζαν τον αέρα με καπνό, τώρα είναι μέσα στο πράσινο, ένα τέλειο παράδειγμα του αποτελέσματος που μπορεί να έχει η δημιουργική σκέψη.\nΚάθε δωμάτιο έχει την δική του χρήση και δεν μοιάζουν καθόλου μεταξύ τους.\n«Νιώθω λες και ζω σε ένα κλειστό σύμπαν που με προστατεύει από τον έξω κόσμο και την καθημερινή ζωή» επισημαίνει ο Bofill. «Η ζωή συνεχίζεται σε σταθερό ρυθμό εδώ, με μικρή διαφορά ανάμεσα στην δουλειά και την διασκέδαση».\nΗ ομάδα του Bofill έχει διαμορφώσει ειδικά και κάποια δωμάτια ως στούντιο. Εξωτερικά, τα κτίρια είναι καλυμμένα με γρασίδι, με ευκαλύπτους, φοίνικες και ελιές. Αυτό δίνει στο κτίριο μία «μυστηριώδη και ρομαντική ατμόσφαιρα που το κάνει μοναδικό». «Η τραπεζαρία που βρίσκεται στο ισόγειο είναι το σημείο συνάντησης της οικογένειας».\nΤο La fábrica θα έχει πάντα πράγματα που πρέπει να γίνουν, κάτι που το κάνει ακόμα πιο γοητευτικό.\nPreviousΓυναίκα πάσχει από Αλτσχάιμερ και ξεχνάει τα πάντα, αλλά ξανά θυμάται τον γιο της μόνο όταν τραγουδάνε\nNextΗ καλύτερη περίοδος να επισκεφθείς τη Λιόν, είναι τα Χριστούγεννα!\nΟι εντυπωσιακές φυσικές πισίνες με ζεστό νερό στην Τοσκάνη


hobbakias: Δραματικές ώρες στην Ιταλία -247 νεκροί από το φονικό σεισμό, 400 τραυματίες 25|08|2016\nΔραματικές ώρες στην Ιταλία -247 νεκροί από το φονικό σεισμό, 400 τραυματίες 25|08|2016\nΣτους 247 ανέρχονται, σύμφωνα με τις νεότερες πληροφορίες, μέχρι στιγμής οι νεκροί ενώ περισσότεροι από 400 άνθρωποι έχουν τραυματιστεί . Οι εκπρόσωποι της υπηρεσίας πολιτικής προστασίας προσθέτουν ότι υπάρχουν ακόμη αγνοούμενοι και άνθρωποι παγιδευμένοι κάτω από τα συντρίμμια, κάτι που σημαίνει ότι ο τελικός απολογισμός θα είναι πιθανότατα ακόμη βαρύτερος.\nΤο χωριό Αματρίτσε έχει σχεδόν ισοπεδωθεί ενώ το ίδιο συμβαίνει και με το χωριό Ακούμολι, το οποίο βρίσκεται σε απόσταση 5 χιλιομέτρων από το επίκεντρο του σεισμού.\nΣτις περισσότερες τοποθεσίες που χτύπησε ο Εγκέλαδος, και ιδίως στην Αματρίτσε και στο Ακούμουλι, οι διασώστες συνεχίστηκαν και τη νύχτα οι προσπάθειες εντοπισμού επιζώντων, σκάβοντας, παρά το σκοτάδι, με την βοήθεια μεγάλων φακών και γεννητριών ηλεκτρικού ρεύματος.\nΣήμερα, εντωμεταξύ, αναμένονται τα πρώτα ουσιαστικά μέτρα στήριξης των σεισμοπαθών, που θα υιοθετηθούν κατά την συνεδρίαση του υπουργικού συμβουλίου της κυβέρνησης Ρέντσι.\nΌπως αναφέρει η η ιταλική εφημερίδα, Corriere della Sera, μεταξύ των θυμάτων του σεισμού βρίσκονται πολλά παιδιά. «Ακούγονταν οι κραυγές μίας μαμάς και ενός παιδιού», δήλωσε ένας από τους εθελοντές, εξηγώντας λίγη ώρα αργότερα ότι τελικά ανασύρθηκαν νεκροί από τα σωστικά συνεργεία.\nΜικρότερο θύμα του καταστροφικού σεισμού στο Αματρίτσε, ένα κοριτσάκι μόλις 8 μηνών, το παιχνίδι του οποίου βρέθηκε στα συντρίμμια.\nΗ λεπτομέρεια που συγκλονίζει είναι ότι η μητέρα της μικρής, Μαρτίνα Τούρκο, είχε σωθεί από το σεισμό της Ακουιλα το 2009 με τους 309 νεκρούς. Η Τούρκο και ο σύζυγός της νοσηλεύονται σε νοσοκομείο της γύρω περιοχής.\nΣτα νοσοκομεία κοντά στις περιοχές που χτύπησε ο Εγκέλαδος, επικρατεί πανικός με τους τραυματίες να στοιβάζονται σε φορεια στους διαδρόμους ενώ παραμένει δύσκολη η πρόσβαση λόγω των κατολισθήσεων σε κεντρικές οδούς\n«Πρέπει να προετοιμαστούμε για την κατάσταση έκτακτης ανάγκης των επόμενων ημερών, αλλά τώρα η απόλυτη προτεραιότητα είναι να σωθούν ζωές σκάβοντας στα συντρίμμια», συμπλήρωσε ο Ιταλός Πρωθυπουργός.\nΑναρτήθηκε από hobbakias στις 9:53:00 π.μ.


Γιατί οι βουλευτικές εκλογές θα γίνουν πρόωρα | ΑΝΤΙΘΕΣΕΙΣ | antinews.gr\nΕμεις, αντιθέτως, πιστεύουμε ότι ο κ. Παπανδρέου, όπως και κάθε άλλος στην θέση του δεν επιθυμεί να είναι ο πρωθυπουργός που θα κηρύξει την πτώχευση, γι αυτό και το σενάριο των πρόωρων εκλογών γίνεται κάθε μέρα που περνά πραγματικότητα. Άλλωστε, έχουμε γράψει σχετικά (Συνεχίζει να “μυρίζει” διπλές εκλογές).\nΌχι, δεν έχουμε “σίγουρες” πληροφορίες. Τα κομμάτια ενός δύσκολου και περίεργου παζλ προσπαθούμε να μαζέψουμε, μπας και καταλήξουμε σε κάποιο συμπέρασμα.\nΠρώτα είναι η αυξανόμενη με καλπάζοντες ρυθμούς απορρύθμιση και της οικονομίας και της κυβέρνησης. Τίποτα δεν πάει καλά και τίποτα δεν μπορούν να κάνουν καλά. Οι βουλευτές στην Βουλή που ζητάνε το κεφάλι του Παπακωνσταντίνου στο πιάτο τους για να μπορούν να κυκλοφορούν στον δρόμο, ο Παμπούκης που μιλάει για νυχτωμένη κυβέρνηση και ο Πάγκαλος που δυναμιτίζει καθημερινά το κλίμα.\nΤην κατάσταση την περιέγραψε χθες το βράδυ με τον καλύτεροι τρόπο συνάδελφος στην Βουλή: Οι ανακοινώσεις της κυβέρνησης μου θυμίζουν όλο και πιο πολύ ανακοινώσεις της κυβέρνησης …Καραμανλή πέρυσι τέτοιον καιρό …ηττοπάθεια.\nΒλέπετε εσείς κάτι στον ορίζοντα που σας κάνει να πιστεύετε ότι αυτή η κατάσταση θα βελτιωθεί; Εμείς δεν βλέπουμε γι αυτό και υποθέτουμε ότι μόνον ένας εντελώς εκτός πραγματικότητας στην καρέκλα του Μαξίμου δεν θα σκεφτόταν το ενδεχόμενο να κάνει πρόωρες βουλευτικές εκλογές, όσο τα συνταγματικά περιθώρια του επιτρέπουν να τις κάνει με λίστα. Με αποκλειστικό σκοπό να βγει από τις εκλογές όχι με αυτοδυναμία (πάει αυτή, πέταξε) αλλά με απολύτως ελεγχόμενη κοινοβουλευτική ομάδα για τις ημέρες και εποχές που έρχονται. Και για να προλάβει την ανάκαμψη της ΝΔ.\nΠάμε παρακάτω. Όταν ο Ιταλός σύμβουλος του πρωθυπουργού Tommaso Sciopa προτείνει “πειθαρχημένη αναδιάθρωση” (!), δηλαδή όχι Γιάννη, αλλά Γιαννάκη, τι να πούμε εμείς;\nΘα σας πούμε όμως τι λένε όσοι τραπεζίτες και επιχειρηματίες κουβεντιάσαμε μαζί τους. Όλοι, μα όλοι, θεωρούν αναπόφευκτη την αναδιάρθρωση του χρέους και την τοποθετούνε μάλιστα μέσα στον επόμενο χρόνο.\nΓιατί δεν γίνεται νωρίτερα; Τι κάνει νιάου-νιάου στα κεραμίδια. Επειδή κάποιοι που επηρεάζουν ισχυρά τις κυβερνητικές αποφάσεις πρέπει να προλάβουν να απαλλαγούν από όσα ομόλογα και τοξικά περισσότερα μπορούν. Ο λαός ας πάει να πνιγεί.\nΟ καθένας αντιλαμβάνεται λοιπόν ότι ακόμα και ο Γιώργος Παπανδρέου δεν επιθυμεί καθόλου να είναι ο πρωθυπουργός που θα κηρύξει την πτώχευση. Φαντάζεστε αν στις επόμενες δεκαετίες τα παιδιά θα διδάσκονται στα σχολεία ότι ο Γεώργιος Α. Παπανδρέου είπε το “κύριοι επτωχεύσαμεν”; Ποιος Τρικούπης. Ποιος τον θυμάται τώρα αυτόν.\nΓι αυτό λοιπόν επιδιώκουν να εγκλωβίσουν τον Σαμαρά (που αρνείται επιμόνως) σε μια λογική συγκυβέρνησης. Πως θα γίνει αυτό; Πάμε σε πρόωρες βουλευτικές εκλογές με πρόσχημα τη νομιμοποίηση των αποφάσεων της κυβέρνησης του ΠΑΣΟΚ για το Μνημόνιο, κανείς δεν παίρνει αυτοδυναμία και αυτομάτως τίθεται θέμα κυβέρνησης εθνικής ενότητας. Θα κάνουν δηλαδή πρόωρες εκλογές για να εκβιάσουν μετά συμμετοχή Σαμαρά σε κυβέρνηση σωτηρίας του τόπου και απαλλαγής του ΠΑΣΟΚ και των εξαπτέρυγων από την αποκλειστική ευθύνη των συνεπειών του Μνημονίου.\nΑυτόν τον σκοπό άλλωστε υπηρετούν η αναγγελία νέου κόμματος από τη Ντόρα και η προκλητική καθημερινή υποστήριξη των κρατικοδίαιτων καναλιών στον Καρατζαφέρη. Δεν αποτελούν παρά τις εφεδρείες του ΠΑΣΟΚ.\nΠροσέξτε και κάτι ακόμα: Αιφνιδίως η Εξεταστική για τη Siemens πήρε παράταση έως τις 28 Οκτωβρίου και η Εξεταστική για τα ομόλογα μέχρι τις 30 Νοεμβρίου.\nΕίναι τυχαίο ότι βουλευτές της ΝΔ και του ΣΥΡΙΖΑ διαφώνησαν έντονα με μια τόσο μεγάλη παράταση, την οποία συνέδεαν ευθέως με τις εθνικές εκλογές του Νοεμβρίου;\nΕίναι τυχαίο που ορισμένοι βουλευτές υποστηρίζουν πως το πόρισμα για την Ζήμενς θα πρέπει να κατατεθεί οπωσδήποτε ως τις 7 Οκτωβρίου επειδή ως τότε υπάρχει ενδεχόμενο να προκηρυχθούν εθνικές εκλογές και να κλείσει η εξεταστική;\nΕίναι τυχαίο πως αν προκληθούν εκλογές παραγράφονται τα όποια αδικήματα για τους εμπλεκόμενους στο σκάνδαλο της Ζήμενς που είναι μόνο ΠΑΣΟΚ μέχρι στιγμής;\nΣκεφτείτε το διαφορετικά: Μπορεί να αφήσει το ΠΑΣΟΚ να καταλήξει η Εξεταστική για την Ζήμενς σε παραπομπή των Τσουκάτου – Μαντέλη, ενώ στην υπόθεση του Βατοπεδίου θα βγαίνει κι απο πάνω η ΝΔ;\nΚαι επειδή εμείς εδώ δεν πρέπει να μασάμε κουτόχορτο παρακολουθείστε τις μανιασμένες επιθέσεις εναντίον του Σαμαρά, ακόμα κι εκείνων που κόπτονται τάχα για την υστεροφημία του Καραμανλή.\nAggelos 01/10/2010 11:48:40\nρε παιδια αυτο για τα σουβλακια φπα 23% αληθευει\nanonymous 01/10/2010 11:52:41\nαγωγη κατα του μνημονιου κατεθεσαν οι ενωσεις αστυνομικων\nΕπώνυμος @ anonymous 01/10/2010 13:23:45\nΚάποιοι ρομαντικοί πιστεύουν ακόμη ότι υπάρχει κράτος δικαίου. Δεν πειράζει, θα τους περάσει.\nπροβοκατορας @ Επώνυμος 01/10/2010 13:35:07\nκαποτε θα βαλουν κι αυτοι μυαλο και θα σταματησουν να βαρανε συνταξιουχους, αγροτες και παιδακια.\nΑυριανιστής 01/10/2010 12:02:30\nΣε ένα τέτοιο ενδεχόμενο, υπάρχει πάντα και η πιθανότητα να βγει ο Σαμαράς πρωθυπουργός. Ας το σκέφτονται αυτό όσοι απεράζονται σενάρια "οικουμενικής" συνενοχής. Αλλά και αυτό να μη συνέβαινε, ας σκέφτονται επίσης ότι ο Σαμαράς μπορεί και να τους χαλάσει τη σούπα της συναίνεσης που ορέγονται και να μη στηρίξει μια τέτοια "λύση".\nΓιάννης Σ. 01/10/2010 12:09:10\nΟ Παπανδρέου έχει μια ιδιαίτερη τεχνική για να διαλύει ό,τι πιάνει, το ΠΑΣΟΚ θα πάει άπατο, αλλά ούτε θα πτωχεύσουμε, ούτε οι επόμενες βουλευτικές εκλογές θα γίνουν πρόωρα.\nanideos @ Γιάννης Σ. 01/10/2010 14:30:47\nΟΙ Παπανδρεου ηθελες μαλλον να γραψεις...\nΓιάννης Σ. @ Γιάννης Σ. 01/10/2010 19:19:58\nΟ Γιαννάκης δεν είναι ΠΑΣΟΚοσ, αλλά είχε πει από πέρσι πως δεν θα κηρύξουμε στάση πληρωμών.\nyiannos 01/10/2010 12:14:36\nδεν έχει καμιά σημασία ποιός θα είναι πρωθυπουργός τα επόμενα 3-4 χρόνια. Η Ελλάδα θα υποστεί σημαντικές εθνικές και κυριαρχικές επιπτώσεις καταβάλλοντας το τίμημα του μεταπολιτευτικού λαϊκισμού που κυριάρχισε με την ολόπλευρη στήριξη των Ελλήνων πολιτών.\nΑυριανιστής @ yiannos 01/10/2010 12:22:15\nΟ "λαϊκισμός" μάς έφταιξε τώρα; Οι δοσίλογοι που εξ αρχής σκόπευαν να μας ρίξουν στα νύχια του ΔΝΤ -όπως ομολόγησε το γιαπάκι Σαχινίδης- δεν φταίνε σε τίποτα;\naengus @ Αυριανιστής 01/10/2010 15:16:09\nΑλλού είναι το θέμα…. Το παιδί έχει περιέλθει σε δεινή θέση (ούτε ψύλλος στον κόρφο του δηλαδή…) και πρέπει πάση θυσία να διασωθεί… Γι΄αυτό η Κυβέρνηση Συνενοχής, εκτός από τον Καρατζαφύρερ, στηρίζεται με διάφορους τρόπους από τον Γ. Κουρή και πολλούς άλλους.\nΕπώνυμος @ yiannos 01/10/2010 13:23:12\nΑμάν με αυτή τη "νομοτελειακή" καταστροφή μας! Δεν καταλαβαίνετε ότι εκεί βασίζονται για να περάσουν την εξαθλίωση της ελληνικής κοινωνίας;\nΦτάνει πια με το να μας πείουν να αυτομαστιγωνόμαστε. Θέλει συμμάζεμα σε πολλά πράγματα, αλλά όχι να εξαθλιωθούμε κιόλας!\nΠΟΡΤΑ ΠΟΡΤΑ 01/10/2010 12:15:20\nΠρεπει να δειτε το ντοκυμαντερ για τη Τζαμαικα με τον πρωιν Πρωθυπουργο να μιλα για το ΔΝΤ και τη World Bank... χτες ετυχε να το δω και εφριξα διοτι οσα λεω 6 μηνες τωρα ειναι αληθεινα. Ο ρολος του ΔΝΤ δεν ειναι η αναδιαρθρωση του χρεους και η βοηθεια.. αλλα καλειται απο τις Τραπεζες που χρωστα η καθε χωρα για να εισπραξει τα δικα τους και να δωσει νεα ετσι ωστε να μην μπορει ΚΑΜΙΑ ΧΩΡΑ και ΠΟΤΕ να ξεμπλεξει. ΣΤη Τζαμαικα την ελεσαν στα αγροτικα προιοντα.. τους αναγκασαν να εισαγουν μεχρι και πατατες τις οποιε εξηγαγαν μεχρι τοτε. Εχυναν το γαλα. κλπ κλπ\n[Open your Eyes DVD 10, Life and Debt] σε torrent\nMisha @ ΠΟΡΤΑ ΠΟΡΤΑ 01/10/2010 13:03:44\nAν δεν το πεί η φράου Χέλγκα και ο δον Τερμπεντέρης στις 8μμ είναι ψευδές.\nΑλήθεια είναι μόνο οι 1000 και μια νύχτες της Σεχραζάτ\nathamas @ Misha 01/10/2010 16:47:04\n«Μα.. το είπε η tv!»\nΠαλιά αμερικάνικη .. παροιμία.\nΈρεβος 01/10/2010 12:21:37\nOι βουλευτικές εκλογές θα γίνουν πρόωρα γιατί το ΠΑΣΟΚ δεν είναι κυβέρνηση αλλά εταιρεία εισπρακτική των τοκογλύφων τραπεζιτών του μνημονίου.\nΣε λίγο θα μας παίρνουν τηλέφωνο στο σπίτι από τη Χαριλάου Τρικούπη να περάσουμε από εκει για τη δόση που "χρωστάμε"...\ntiramola 01/10/2010 12:24:19\nΔεν πρόκειται να γίνουν πρόωρα ειδικά τώρα που τα ελληνικά ομόλογα εμφανίζουν κέρδη για πρώτη φορά από την έναρξη της κρίσης χρέους.\nΕπώνυμος @ tiramola 01/10/2010 13:21:42\nΝαι, τώρα που γυρίζει μερικά κορόιδα ίσως πιαστούν κότσος και τα αγοράσουν.\nΑ, ρε τιραμόλα, με τέτοια μυαλά πώς να μην είσαι Πασόκος.\nΣαος @ tiramola 01/10/2010 13:40:09\nΈνας λόγος παραπάνω θα έλεγα...\n(A)θανάσης @ tiramola 01/10/2010 14:41:45\nΤετραετία δεν βγάζει ο ΓΚΑΠ που να αναστηθεί ο Ανδρέας, ο Γιαννόπουλος, ο Μένιος και οι μισοί πεθαμένοι πρασινοφρουροί.\nΣε ένα χρόνο (και αυτό τσίμα τσίμα, με το δευτερόλεπτο μετρημένο) τον βλαστημάνε οι πάντες. Στο επόμενο πακέτο μέτρων θα αρχίσουν οι μεγάλες διαδηλώσεις. Στο μεθεπόμενο θα πέσει. Απλά και χλαπ, σαν σάπιο φρούτο. Τι ώριμο και @@...\nLewnidas 01/10/2010 12:58:32\nΘα συμφωνησω με το φακτορα. αλλα θεωρω οτι για να το κανει αυτο πρεπει να εχει δει οτι χανει ή κερδιζει σιγουρα την θεση του Γ.Γ του ΟΗΕ. οσο αυτο θα ειναι ανοικτο δεν θα κανει εκλογες (δηλαδη μεχρι την αλλη παρασκευη εχει διορια) αν κλεισει αρνητικα ή θετικα οριστικα θα παει εκλογες για ολους τους λογους που περιγραφει ο φακτορας συν τον προυπολογισμο που δεν βγαινει.\npanos 01/10/2010 12:59:40\nΗ ΙΣΤΟΡΙΑ ΕΓΡΑΨΕ ΠΟΙΟΣ ΜΑΣ ΕΒΑΛΕ ΣΤΟ ΜΝΗΜΟΝΙΟ...Γ.Α.Π. (+ΚΑΡ.+ΝΤΟΡΑ)\npopolaros 01/10/2010 13:02:37\nΗ μαγική σφαίρα λέει ότι τα παιδιά θέλουν η επόμενη κυβέρνηση να είναι οικουμενική νεοΠΑΣΟΚ και εξαπτέρυγα.\nΔεν αποκλείεται να αναλάβει πόστο και η Ντορίτσα.\nΦυσικά και δεν υπάρχει περίπτωση αυτοδυναμίας.\nΚαι ελπίζω μην τυχόν και πέσει σε καμμιά παγίδα συγκυβέρνησης ο Σαμαράς με τους μνημονιακούς.\nΑφού βγήκε και ο Giorgo και είπε όχι σε πρόωρες, τότε είναι κοντά.\nΗ καλύτερη περίπτωση είναι μαζί με τις δημοτικές λόγω κόστους.\nΠεριμένω μόλις ανοίξει η βουλή, τι θα τρέξουν να ψηφίσουν, για να σιγουρευτούμε.\nΗνιοχος 01/10/2010 13:16:09\nοποτε και αν γινουν το τελικο αποτελεσμα παντα ιδιο\n"turkeys vote for Thanksgivings"\nfiriki2010.wordpress.com 01/10/2010 13:26:47\nΑεν έχει καμία λογική η πρόωρη προσφυγή στις κάλπες και μάλιστα τώρα. Ο κόσμος δεν τις θέλει, ο Σαμαράς δεν της ζητά, τα πράγματα συμφωνα με την κυβέρνηση βελτιώνιονται, αν έκανε εκλογές θα ήταν φως-φανάρι ότι πάμε για δραματικά δύσκολες μέρες και θα έψαχνε να βρει την ψήφο της (με την προκήρυξη βέβαια των εκλογών θα είχαν αδειάσει οι Τράπεζες).\nΘα συνεχίσει λοιπόν το ΠΑΣΟΚ να κυβερνά, θα φθείρει τη ΝΔ και θα φθείρεται και το ίδιο με τις εξεταστικές, θα νομοθετήσει κάποιες νεοπαπανδρεικές εμμονές, θα το παίζει "σωτήρας" του τόπου και θα ελπίζει ότι το 2012- 2013 θα έχουμε συνηθίσει τόσο το χάλι μας ώστε θα πεισθούμε από την αισιόδοξη ρητορεία του για τις καλύτερες μέρες που έρχονται εν όψει της εξόδου από τον μηχανισμό. Ποτέ βέβαυα δεν θα μάθουμε πόσο ακριβότερα απ΄ ό,τι έπρεπε και μπορούσαμε πληρώσαμε την έξοδο.\nΚι αν το μνημόνο συνεχίσει να υπάρχει (που μάλλον θα συνεχίσει) να είστε σίγουροι ότι θα του έχει δοθεί κάποιο άλλο όνομα ( πχ σχέδιο αναπτυξιακής προσαρμογης,προσαρμοσμένος σχεδιασμός ανάπτυξης,αναπτυξιακή προσαρμοσμένη σχεδίαση -δεν έχει σημασία)\nΑ.Κ. @ firiki2010.wordpress.com 01/10/2010 13:44:23\nΘαυμαστή ανάλυση. Ειλικρινώς.\naengus @ firiki2010.wordpress.com 01/10/2010 15:20:25\nΤότε ….να πάμε να πηδηχτούμε απ΄ το παράθυρο!\nvassilis 01/10/2010 13:33:48\nΟποιοι θελουν να μας πεισουν πως οι χειρισμοι της κυβερνησης δεν εχουν τη συμφωνη γνωμη της ΝΔ και των αλλων φωνασκουντων κομματων πλανωνται πλανην οικτραν.Αν ο Σαμαρας ηθελε να ειναι διαφορετικος και να αποτελει πραγματικα εναλλακτικη λυση θα πρεπει να ειχε προτεινει την αλλαγη του πολιτειακου συστηματος.Τιποτε δεν γινεται οταν ο ελεγκτης ειναι και ελεγχομενος και γενικα οταν δεν υπαρχει διακριση εξουσιων ουτως ωστε οι βουλευτες να μην νομοθετουν και ταυτοχρονα οι ιδιοι ως υπουργοι να εχουν και την εκτελεστικη εξουσια που διοριζει και τη δικαστικη.Θεσμικη ειναι η κριση της χωρας και μετα οτιδηποτε αλλο.\nΑφροδίτη 01/10/2010 13:35:27\nΟι πρόωρες εκλογές θα γίνουν όταν ο ΓΑΠ έχει ολοκληρώσει τη μεταβίβαση, στην παγκόσμια διακυβέρνηση, όλων εκείνων για τα οποία έχει δεσμευθεί στα αφεντικά του! Με τις πρόωρες ελπίζουν να καταστήσουν «συνένοχο στο φόνο» και τον Αντώνη, έστω όχι ως αυτουργό, αλλά τουλάχιστον ως μετέπειτα συνήγορο των εγκληματιών, καθώς επίσης να ξαναβάλουν στο κάδρο την αγαπημένη τους κόρη, η οποία εκτός ΝΔ πλήττει τρομερά!\nΘυμόμαστε όλοι πως άπαντες οι νεοταξίτες πολιτικοί, πρώην και νυν, αναμασούσαν για αρκετό καιρό την «αναγκαιότητα» μιας κυβέρνησης δήθεν εθνικής σωτηρίας , ενώ στο μυαλό τους είχαν και προωθούσαν μια κυβέρνηση «συνενοχής», με τη συμμετοχή των εξαπτέρυγων και άλλων «Νεοταξικών Δυνάμεων».\nΕν κατακλείδι δεν είναι καθόλου απίθανο, βλέποντας την καθολική αντίδραση του λαού, να σκέφτονται και πρόωρη προσφυγή στις κάλπες. Μάλιστα όταν αρχίσουν οι παπαγάλοι και οι δημοσκόποι τους να το υπερασπίζονται ως λύση σωτηρίας, τότε να ετοιμαζόμαστε, θα είναι κοντα!\nProfessor Moriarty 01/10/2010 13:50:56\nΣτο forum των οικονομολόγων Project Syndicate είχε δημοσιευθεί στις 28-4-2010 άρθρο του M. Feldstein με τίτλο "Why Greece Will Default". Όπου εξηγεί με απλό τρόπο ότι είναι σχεδόν αδύνατη η αποφυγή αναδιάρθρωσης του ελληνικού χρέους.\nΕκεί αναφέρει κάποια ενδιαφέροντα πράγματα στα οποία μπορώ να πω ότι απεδείχθη προφητικός.\nΣυνοπτικά: "Ομολογία χρεοκοπίας δεν σημαίνει αναγκαστικά ότι η Ελλάδα θα κηρύξει γενική στάση πληρωμών με άρνησή της να καταβάλει κεφάλαια και τόκους. Θα μπορούσε να γίνει μία ελεγχόμενη αναδιάρθρωση υπό την εποπτεία του ΔΝΤ. Επίσης υπάρχει το σενάριο της "μαλακής χρεοκοπίας" (soft default) όπου η Ελλάδα μονομερώς θα δηλώσει ότι θα αποληρώσει κάποια χρέη, όχι με μετρητά, αλλά με νέα ομόλογα. Σε κάθε περίπτωση πάντως αναμένεται ότι οι πιστωτές θα χάσουν κάποιο ποσοστό των χρημάτων που προσδοκούν."\nΤο δεύτερο έχει γίνει ήδη σε περιπτώσεις των χρεών των νοσοκομείων. Το πρώτο, δηλαδή, το σενάριο της ελεγχόμενης αναδιάρθρωσης ψιθυρίζεται τώρα έντονα ακόμα και από συμβούλους της κυβέρνησης (βλέπε Scioppa).\nΌποιος ενδιαφέρεται μπορεί να διαβάσει όλο το άρθρο\nΠΟΡΤΑ ΠΟΡΤΑ 01/10/2010 14:13:24\nDebt for LAND SWAP....\nδημητρης 01/10/2010 14:25:32\nΓΙΑ ΝΑ ΣΤΑΜΑΤΗΣΕΙ ΤΟ ΠΑΡΑΜΥΘΙ ΤΟΥ ΔΗΘΕΝ Γ.Γ ΤΟΥ ΟΗΕ ΟΣΟ ΚΑΙ ΑΝ ΕΙΝΑΙ Ο ΑΝΘΡΩΠΟΣ ΤΟΥΣ Ο ΓΙΑΝΚΗΣ ΜΟΝΟ ΑΥΤΟ ΔΕΝ ΜΠΟΡΕΙ ΝΑ ΓΙΝΕΙ.\nΓ.Γ ΤΟΥ ΟΗΕ ΓΙΝΟΝΤΑΙ ΑΤΟΜΑ ΑΠΟ ΤΡΙΤΕΣ (ΟΥΔΕΤΕΡΕΣ) ΧΩΡΕΣ!!\nΕΜΕΙΣ ΑΝΗΚΟΜΕΝ ΣΤΙΣ ΤΡΙΕΣ ΧΩΡΕΣ ΑΛΛΑ ΔΕΝ ΕΙΜΑΣΤΕ (ΔΥΣΤΥΧΩΣ) ΟΥΔΕΤΕΡΗ ΧΩΡΑ.\nΈρεβος 01/10/2010 14:34:16\n"Θα σας βάλουν βαρύ και δυσβάσταχτο φόρο, δεν θα προλάβουν όμως..."\nΜΑΡΙΑ 01/10/2010 16:36:08\nΘεωρώ ότι ο Σαμαράς προέρχεται από το ίδιο lobby και αν ήταν κυβέρνηση θα έκανε ακριβώς τα ίδια δεδομένου ότι η πίεση θα του ήταν αφόρητη. Αυτή τη στιγμή το μόνο που δεν θέλει είναι να διεκδικήσει την εξουσία , άρα αν σε αυτές τις εκλογές δεν απέχουμε σε συντρηπτικό ποσοστό να διεκδικήσουμε δημοκρατία δημοψηφισματικού τύπου (επιτέλους) ώστε να πάρουν το μήνυμα , θα εφαρμόσουν επάνω μας πιο .... επίπονες μεθόδους !!!\nΤΟ ΨΑΧΤΗΡΙ 01/10/2010 16:55:20\nΗ ΤΟΙΚΑ ΔΕΝ ΤΟ ΚΟΥΝΑΕΙ ΑΠΟ ΔΩ.\nΤΕΤΟΙΟΥΣ ΜΑΛΑΚΕΣ ΠΟΥ ΘΑ ΞΑΝΑΒΡΕΙ!\nΑΡΑ ΕΚΛΟΓΕΣ ΔΕΝ ΓΙΝΟΝΤΑΙ.\nΗ ΠΡΩΤΗ ΦΡΑΣΗ ΤΟ ΛΕΕΙ ΑΠΑΝΩ- ΑΠΑΝΩ.\nathamas 01/10/2010 17:00:50\nΜήπως κάποια κέντρα .. απόκεντρα ή εξώκεντρα μας πετάνε κάθε τόσο έναν «σωτήρα» και μόλις αυτός εκτελέση *την* εντολή - το κομμάτι του σχεδίου που του αναλογεί - τον αποσύρρουν και μας σερβίρουν τον επόμενο «σωτήρα» που θα εκτελέσει και αυτός ένα πιο προχωρημένο στάδιο του ήδη προσχεδιασμένου σχεδίου που θα οδηγήσει την Ελλάδα στα χέρια κάποιων παγκόσμιων ιδιοκτητών και κάποιας παγκόσμιας διακυβέρνησης;;\nΓιατί αρχίζω να γίνομαι τόσο καχύποπτος;\nΑπ την εποχή που μπήκαμε στην ΕΟΚ ακριβώς μετά την πτώση της δικτατορίας τα πράγματα πάνε διαρκώς απ το κακό στο χειρότερο και οι εκτελεστές που οδηγούν την χώρα και εμάς τους Έλληνες σε αυτό το ολοένα και χειρότερο μέλλον μας πλασσάρονται στην αρχή σαν η νέα μας ελπίδα για ένα καλύτερο μέλλον, στην συνέχεια επακολουθεί το ξέσκισμα και μόλις αρχίσει η αγανάκτηση ακολουθεί η απαξίωση και μετά η απόσυρση του «σωτήρα» με την ταυτόχρονη προβολή του νέου «σωτήρα» που όμως ακολουθεί την ίδια προδιαγεγραμμένη πορεία και μετά χάνεται και αυτός κάπου στα αζήτητα.\nΜήπως τελικά τζάμπα ελπίζουμε και το μέλλον της χώρας έχει ήδη προδιαγραφεί από κάποιους άλλους εκτός της Ελλάδας και τα περιθώρια αντίδρασης σε αυτό το προδιαγεγραμμένο μέλλον είναι ανύπαρκτα;\nΜήπως ακόμα και οι αντιδράσεις μας έχουν προμελετηθεί, προϋπολογιστεί, προβλεφθεί και υπάρχει έτοιμο ή και έτοιμα εναλλακτικά σχέδια για οποιαδήποτε αντίδραση και αν προκύψει;\nΒέβαια υπάρχει πάντα - για όλους όσους σχεδιάζουν τέτοια σχέδια - το πρόβλημα του «τρελλού» που ξαφνικά θα τα τινάξει όλα στον αέρα και μαζί και τον εαυτό του αλλά νομίζω πως εδώ στην Ελλάδα δεν έχουμε πλέον «τρελλούς» που να τολμήσου το αναποδογύρισμα του τραπεζιού και την διάλυση του παιχνιδιού.\nΑΥΓΕΡΙΝΟΣ Κ.Χ. 01/10/2010 17:44:46\nH παραπομπή των ΠΑΣΟΚων για την Siemens θα προσπαθήσει να την αποφύγει αλλά δεν το βλέπω ως λόγο για τις εκλογές.\nΑν ο ίδιος ο ΓΑΠ δεν είναι μπλεγμένος (άμεσα)με την Siemens, ωστε να φοβάται μην ανοίξουν το στόμα τους οι Τσουκάτος-Μαντέλης, μπορεί να τον οφελείσει η παραπομπή τους, ωστε να παρουσιαστεί ως εκκαθαριστής της Πολιτικής σκηνής.\nradical 01/10/2010 19:12:33\nΜην συγχέετε τις επιθυμίες σας με την ανάλυση.\nΑ. Καμία χώρα της Ευρωζώνης δεν πρόκειται να χρεοκοπήσει.\nΒ. Το ζήτημα του δημόσιου χρέους θα λυθεί όταν διαμορφωθούν οι τελικοί συσχετισμοί με πολιτική λύση της Ε Ε και διεθνών οργανισμών.\nΓ. Ακόμη και αν υποθετικά γίνοταν πρόωρες εκλογές ο Σαμαράς δεν θα κέρδιζε. Απλούστατα είναι πολύ νωρίς για αυτόν. Η πορεία του Σαμαρά μόλις έχει αρχίσει. έχετε υπομονή.\nΝομικός τις @ radical 01/10/2010 22:07:47\nΜε τρεις απλές προτάσεις, τα λες όλα.\nκαλαματιανός 01/10/2010 19:16:12\nH καταληκτική ημερομηνία για να προκηρύξει εκλογές στις 7 Νοεμβρίου,μαζί με τις αυτοδιοικητικές εκλογές, είναι τουλάχιστον 22 ημέρες πριν.\nΌπως έγινε το 1996 και το 2007,άρα δεν είναι την άλλη Παρασκευή η διορία ,όπως ελέγχθη από το Λεωνίδα,αλλά στις 15 Οκτωβρίου.\nκαλαματιανός 01/10/2010 21:54:52\nΤελικά με το Σύνταγμα του 2001 οι εκλογές προκηρύσσονται ένα μήνα πριν τη διενέργειά τους,οπότε δεν ισχύει το προηγούμενο σχόλιό μου.\nΆργος 02/10/2010 05:03:10\nΈχει σημασία εάν θα γίνουν βουλευτικές εκλογές;\nΤι _ουσιαστικά_ διαφορετικό θα κάνει ο οποιοσδήποτε κληρονόμος; Θα σώσει τα μισθά, θα ανεβάσει τις συντάξεις, θα κατεβάσει το ΦΠΑ, θα αναγκάσει τις τράπεζες να δίνουν δάνεια, θα φέρει επενδύσεις, θα κάνει την Εφορία να δουλέψει και να εισπράττει από τους φοροφυγάδες, θα δουλέψουν τα νοσοκομεία καλύτερα, θα αποφύουμε τους αυτοδιοικητικούς φόρους του καλλικράτη (αφού θα στερείται 500 εκ. κάθε έτος x 4 έτη),\nή μήπως θα πάρει τα λεφτά από εκείνους που τα έκλεψαν;\nευτυχια 02/10/2010 05:55:31\nΕπίσης, θα πρέπει να τονίσουμε οτι οι εκλογές φαίνονται σίγουρες και για τον μόνο λόγο οτι διαψεύστησαν απο τον ΓΑΠ. Η αξιοπιστία του είναι αναμφισβήτητη, κυρίως όταν δηλώνει τα ανάποδα, όπως το "λεφτά υπάρχουν" "δεν θα αυξηθεί το ΦΠΑ" και άλλα ωραία κι αξιόπιστα\nman8os @ ευτυχια 05/10/2010 22:18:46\nΣε αυτο πρεπει να τον πιστεψουμε\nnina 03/10/2010 07:04:49\nτώρα εγώ με τόσες δεκαετίες δημοκρατικών κυβερνήσεων γιατί νοσταλγώ την χούντα του Παπαδόπουλου?\nνεφέλη @ nina 03/10/2010 07:08:55\nΔείγμα διείσδυσης της τρίτης ηλικίας στο διαδίκτυο!\nStrange Attractor @ nina 03/10/2010 07:24:27\nΣταμάτησες μάλλον τα χάπια σου.\nευτυχια @ nina 03/10/2010 07:27:41\nΜήπως γιατί δεν την έζησες? Η ήσουν πολύ μικρή και δεν θυμάσαι?\nγκαβουλιακας @ nina 03/10/2010 08:26:44\nΓιατι ηταν χαμομηλατη.Δεν εστειλε στον αγυριστο ολους αυτους τους "δημοκραταρους" που σημερα καταταλαιπωρουν τη χωρα,αφου πρωτα την αφαιμαξαν και την απομυζησαν.Κι ετοιμαζονται να την ξεπουλησουν οριστικα,τωρα πια.Αξιος ο μισθος τους....\nnina 03/10/2010 07:42:24\n@νεφέλη, κοντεύω στην τρίτη ηλικία και ήμουν στο διαδικτυο πρίν μάθεις τί είναι αυτό.\n@strange Attractor τα χάπια μου τα παίρνω ανελλειπώς γιατί φοβάμαι τα εγκεφαλικά μάυτά που γίνονται και δυστυχώς τα αντιλαμβάνομαι.\n@ευτυχία από τα προγραφόμενα μάλλον δεν ήμουν μικρή και δυστυχώς για μένα θυμάμαι. Προτιμώ λοιπόν τον Παπαδόπουλο από όλους αυτούς τους ψεύτες και κλέφτες δημοκράτες πολιτικούς ή για να το θέσω καλύτερα προτιμώ μιά τυπικότατη χούντα απο την άτυπη χούντα των δημοκρατών που ζούμε.\nStrange Attractor @ nina 03/10/2010 07:56:53\nΤο ίδιο κλέφτες ήταν και εκείνοι. Η μόνη διαφορά είναι ότι λόγω στρατιωτικού νόμου και εξαιτίας της λογοκρισίας, και λόγω έλλειψης διαδικτύου, κινητών κλπ. δεν μαθαίνονταν οι απατεωνιές τους. Γιατί λες οι 2 πρώτες κινήσεις κάθε στρ. πραξικοπήματος αφορούσαν σε κατάληψη του ΟΤΕ και της ΕΙΡΤ; Μξ νοσταλγείς τέτοιες καταστάσεις διότι εκτός του ότι είναι παράνομο, μπορούν μας ξανάρθουν σε ψηφιακή όμως μορφή. Ο λοχίας σήμερα είναι ο κουστουμάτος άνκορμαν.\nνεφέλη 03/10/2010 08:00:21\nΠάντα θαύμαζα τους πρωτοπόρους..Μπράβο, που έμαθες νωρίς το διαδίκτυο και παρά την ηλικία σου, δεν το παραμελείς. Να υποθέσω, ότι και στην χούντα έτσι ελεύθερα εκφραζόσουν! Μάλλον, θα έκανες και παρέα με τον Γεωργαλά,ε;!\nnina 03/10/2010 08:06:48\nΠαρακολούθησα μέσα από τον έντυπο τύπο όλη τη δίκη της χούντας. για το μόνο πράγμα που δεν κατηγορήθηκαν ήταν για κλοπή.όσο για το άν είναι παράνομο ή όχι γνωρίζεις πόσα μέτρα παίρνουν καθημερινά οι δημοκρατικά εκλεγμένες μας κυβερνήσεις που έρχονται σε απευθείας αντίθεση με τις επιταγές του συντάγματος? Δεν είναι θέμα νοσταλγίας φίλε μου είναι θέμα παραδοχής. έχουμε απολυταρχικές κυβερνήσεις με μανδύα δημοκρατικότητας και αυτό είναι ηλίου φαεινώτερο.\nευτυχια 03/10/2010 08:14:40\nΕπειδή είσαι μια απο τις διαδικτυακές μου φίλες με την οποία μοιραζόμαστε πολλά κοινά και συγκρουσθήκαμε κάποιες φορές, σε καμμιά περίπτωση δεν υπήρχε ίχνος ειρωνίας σ αυτά που είπα. Προσπαθώ απλώς ν αντιμετωπίζω την ζωή με κάποιο χιούμορ για να γίνει πιό ελαφριά-αν οι άλλοι το ανέχονται.\nΠαρόλα αυτά οι άνθρωποι όταν βρίσκονται σε αδιέξοδο δεν αυτοκτονούν. Ούτε και η Δημοκρατία μας θα αυτοκτοκήσει. Απλώς πρέπει να απαλλαγεί απο το αριστερό κεφαλοκλείδωμα που της έχει κάνει η γενιά των εμπόρων του Πολυτεχνείου και της έχει αλλάξει τα φώτα μετά την Μεταπολίτευση. Δεν είναι λύση να βγάλουμε τον Παπαδόπουλο (που βέβαια πέθανε χωρίς 58 ακίνητα) απο τον τάφο του, αλλά να στείλουμε σπίτι τους τις Δαμανάκηδες, τους Παπουτσήδες, τους Κουναλάκηδες και τις άλλες Δημοκρατικές Δυνάμεις.\nnina 03/10/2010 08:15:39\n@νεφελη χρυσό μου από τον τρόπο που εκφράζεσαι μάλλον εσύ θα πρέπει να έκανες παρέα με το Γεωργαλά και μάλλον δεν ήσουν και πολύ καλή μαθήτρια γιατί εκείνος ήταν μέτρ της προπαγάνδας με αριστο μαθητή τον Λαλιώτη.Θα σου συνιστούσα να συνεχίσεις τα μαθήματα γιατί η ορμή της νιότης σε παρασύρει\nνεφέλη 03/10/2010 08:41:59\n@nina dear... Φρόντιζα πάντα, να έχω καλούς δασκάλους, ώστε να μην καταλήξω νοσταλγός της χούντας!\nευτυχια 03/10/2010 08:48:22\nΜήπως ήταν οι ίδιοι άνθρωποι αυτοί που πλαισίωναν την Χούντα με τους "δημοκράταρους" που έγιναν ΠΑΣΟΚ μετά? Πολλές επιστολές τέτοιων που υμνούσαν την Χούντα βγήκαν στην Δημοσιότητα μετά.Στην Ελλάδα υπάρχει μια κατηγορία ανθρώπων που είναι σταθερά προσανατολισμένη στην Εξουσία και ανάλογα με την εποχή φορά τον σχετικό μανδύα. Το περίεργο είναι οτι αυτοί οι τύποι βρίσκονται σε όλα τα Κόμματα και εμείς τους ψηφίζουμε γιατί νιώθουμε ασφάλεια με τέτοιες μούρες.Μάλλον ψυχομετρικές μελέτες χρειαζόμαστε για να βγάλουμε συμπεράσματα για την ράτσα μας, γιατί μέχρι τώρα χρησιμοποιούμε μετρήσεις που έγιναν σε Γερμανούς, Αγγλους καιν Αμερικάνους-καμμιά σχέση δηλαδή\nγκαβουλιακας @ ευτυχια 03/10/2010 12:27:15\nΔεν θα το απεκλεια ολοσχερως.Αν και οι ηλικιες δεν βγαινουν.


Ενισχύθηκαν οι δυνάμεις της Πυροσβεστικής στη μεγάλη φωτιά στο δάσος της Πρίνας στο Λασίθι [εικόνες] | INBOX\nΕνισχύθηκαν οι δυνάμεις της Πυροσβεστικής στη μεγάλη φωτιά στο δάσος της Πρίνας στο Λασίθι [εικόνες]\nΕνισχύθηκαν οι πυροσβεστικές δυνάμεις που επιχειρούν σε δασική έκταση στον Άγιο Νικόλαο Κρήτης, έπειτα από τη φωτιά που ξέσπασε το απόγευμα της Πέμπτης (22/7).\nΤην πυρκαγιά που ξεκίνησε μετά τις 18:30, έξω από το χωριό Μεσελέρους, προσπαθούν να σβήσουν 51 πυροσβέστες, με δύο ομάδες πεζοπόρων τμημάτων, 18 οχήματα και 1 ελικόπτερο, το οποίο αποσύρθηκε με το που έπεσε το φως της ημέρας. Συνδρομή υπάρχει και από υδροφόρες και μηχανήματα ΟΤΑ.\nΗ περιοχή που καίει η πυρκαγιά / Φωτογραφία: cretapost.gr\nΣτην περιοχή πνέουν ισχυροί άνεμοι, που κάνουν δύσκολη την προσπάθεια οριοθέτησης του μετώπου. Αυτός ήταν ο λόγος που η φωτιά πήρε γρήγορα διαστάσεις και αυτός ήταν ο λόγος που δόθηκε εντολή να σηκωθεί και ελικόπτερο.\nΡίψεις νερού στην περιοχή από ελικόπτερο / Φωτογραφία: cretapost.gr\nΣύμφωνα με την ιστοσελίδα cretapost.gr, παρά τις αντίξοες συνθήκες, οι χειριστές του ελικοπτέρου κατάφεραν και πραγματοποίησαν οκτώ ρίψεις νερού, βοηθώντας το συνολικό έργο της Πυροσβεστικής. Μάλιστα, οι πληροφορίες που επικαλείται το Μέσο, αναφέρουν πως με το πρώτο φως της ημέρας αναμένεται το ελικόπτερο να πιάσει και πάλι δουλειά.


Θεραπεία Συκωτιού & Χολής - Προσφορά Μαΐου- Ιουνίου - Nahna Voice Center\nΘεραπεία Συκωτιού & Χολής – Προσφορά Μαΐου- Ιουνίου\nΘεραπεία Συκωτιού & Χολής: Αποτοξίνωση Λύπης και Θυμού\nΠροσφορά Μαΐου- Ιουνίου\nΤο συκώτι είναι το όργανο το οποίο καταγράφει όλα όσα δεν αντέχουμε. Είναι το πιο λυπημένο όργανο του σώματος, γιατί αναγνωρίζει καλύτερα και από τον εγκέφαλο μας, πόσο λύπη συσσωρεύεται εκεί μέσα. Είναι ο κάδος της ανακύκλωσης όλων των δυσάρεστων συναισθημάτων. Έχει το πιο βαρύ φορτίο γιατί έχει το ρόλο του σκουπιδιάρη της «πολιτείας» του σώματος. Κάνει τη δουλειά του με αξιοπρέπεια, αλλά πολλές φορές νιώθει μόνο του όταν τα άλλα όργανα, σαν σωστοί πολίτες της κοινοπολιτείας του σώματος, δεν κάνουν σωστά τη δουλειά τους, και εναποθέτουν την πιο δύσκολη δουλειά, τον καθαρισμό του σώματος στο συκώτι. Πολλές φορές νιώθει μόνο του, γιατί σε αυτό πέφτει η ευθύνη του να καθαρίζει τα συναισθήματα.\nΈνα συκώτι στη σύγχρονη κοινωνία έχει πάρα πολύ δουλειά γιατί δεν καταφέρνει ποτέ να αδειάσει από τα έντονα καθημερινά συναισθήματα και να τα καθαρίσει ολοκληρωτικά. Έτσι κάνει μια δουλειά ασταμάτητη ενώ δεν ξεκουράζεται ποτέ. Θα λέγαμε ότι έχει την πιο δύσκολη δουλειά. Ότι «βγάζει το φίδι από την τρύπα», σε όλα όσα ο εγκέφαλος ή άλλα όργανα δεν μπόρεσαν να διαχειριστούν.\nΚάτω από τη λύπη βρίσκεται ο θυμός, κάτω από το θυμό βρίσκεται ο πόνος, κάτω από τον πόνο βρίσκεται η απογοήτευση. Η απογοήτευση δηλαδή είναι η αρχή κάθε δυσκολίας του συκωτιού. Όταν απογοητευόμαστε, είναι σαν να δίνουμε το «πράσινο φως» στον πόνο, το θυμό και τη λύπη, να συσσωρευτούν στο συκώτι.\nΕίναι ένα όργανο που έχει ανάγκη από την αγάπη μας για να λειτουργεί σωστά. Χρειάζεται υποστήριξη. Έτσι, άνθρωποι που έχουν λάβει υποστήριξη από την οικογένεια τους, έχουν ένα δυνατό συκώτι, γιατί έχει γεμίσει με την πληροφορία «κάποιος με στηρίζει», άρα κι εγώ μπορώ να στηρίξω τον εαυτό μου και να κάνω τη «βρωμοδουλειά» του καθαρίσματος. Οι άνθρωποι που παλεύουν μόνοι τους στη ζωή, χωρίς στήριξη, είναι πολύ εύκολο και πιθανό να νοσήσουν από το συκώτι τους.\nΤο συκώτι πρέπει να είναι καθαρό, γιατί κάθε λεπτό της ώρας προσπαθεί να αδειάζει τους κάδους σκουπιδιών των συναισθημάτων. Χρειάζεται τη στήριξη μας, το σεβασμό και την αποδοχή μας. Άρα, όταν εμείς τα έχουμε, μπορούμε να έχουμε ένα δυνατό συκώτι. Εάν δεν τα έχουμε, είναι πολύ πιθανό το συκώτι μας να μας εγκαταλείψει , να σταματήσει να παλεύει μόνο του.\nΈχει το ρόλο του σκουπιδιάρη, που όλη του την καθημερινότητα την περνάει μέσα στα σκουπίδια (δεν είναι ένα όργανο πχ όπως η καρδιά που νιώθει βασίλισσα). Το μόνο που χρειάζεται για να συνεχίζει να δουλεύει είναι στήριξη, συμπαράσταση και αποδοχή, αλλιώς δεν βρίσκει νόημα να εργαστεί.\nΑπό πού βγήκε η φράση: «μου έπρηξε το συκώτι»; Είναι όταν κάποιος ζητάει, ζητάει, ζητάει… Επειδή το συκώτι δουλεύει ασταμάτητα «με τις μηχανές του στο φουλ», όταν κάποιος «ζητάει», το συκώτι νιώθει ότι το αναγκάζει να δουλεύει ακόμη περισσότερο, και έτσι το εξαντλεί. Όταν κάποιος μας ζητάει και εμείς για κάποιο λόγο νιώθουμε υποχρεωμένοι να δώσουμε, δεν μας βγαίνει αυθόρμητα, δηλ δεν έχουμε αποθέματα ενέργειας, το συκώτι εξαντλεί τις δυνάμεις του. Αυτό έχει σαν συνέπεια, ή να θυμώνει το ή να τα καταπίνει και να πρήζεται. Κάθε συκώτι στο κάθε σώμα, μπορεί να διαχειριστεί επαρκώς τα συναισθήματα του σώματος. Δεν μπορεί όμως να διαχειριστεί τα συναισθήματα των άλλων. Είναι φτιαγμένο για να διαχειρίζεται τα συναισθήματα που του ανήκουν.\nΤο λίπος στο συκώτι συσσωρεύεται καθαρά όταν το συκώτι προσπαθεί να διαχειριστεί τα συναισθήματα του μαζί με τα συναισθήματα άλλου ή άλλων ανθρώπων. Που σημαίνει ότι δεν έχει το χρόνο να ασχοληθεί και να καθαρίζει τα δικά του με επάρκεια. Για το συκώτι είναι πολύ σημαντικό ο καθένας να κρατάει τα συναισθηματικά σκουπίδια για τον εαυτό του.\nΤο συκώτι δεν μπορεί να πει όχι στα σκουπίδια που του δίνει το σώμα, θα πρέπει αναγκαστικά να τα ανακυκλώσει, αλλιώς όλο το σύστημα θα μπλοκάρει. Υπεύθυνα για τα σκουπίδια που θα σταλούν στο συκώτι είναι όλα τα όργανα. Πχ μία υπερευαίσθητη καρδιά που λυπάται τους άλλους, ένας νους μπερδεμένος που δεν μπορεί να ξεχωρίσει τα δικά του «θέλω» από των άλλων, νεφρά τα οποία «στηρίζουν» άλλο άτομο, έντερο το οποίο «συμπάσχει», στομάχι το οποίο «διαμαρτύρεται», πνεύμονας ο οποίος προσπαθεί να «δώσει ζωή» σε κάποιον που έχει κατάθλιψη. Αυτά τα όργανα είναι υπεύθυνα για τα σκουπίδια που μεταφέρονται από άλλους, στο συκώτι. Αν αυτά τα όργανα που αναφέρθηκαν, συσσωρεύουν συναισθήματα εξωγενή, αναγκαστικά θα πάνε στο συκώτι, γιατί αυτά τα όργανα δεν έχουν την ικανότητα να καθαρίζουν συναισθήματα. Η αρμοδιότητα αυτή ανήκει στο συκώτι, το οποίο δεν έχει την άδεια να κάνει διαλογή, των δικών μου και των δικών σου σκουπιδιών, πρέπει όλα να τα καθαρίσει. Και όταν τα καθαρίζει, πρέπει να τα αποβάλει μέσω της χολής, νεφρά κλπ.\nΔεν παραπονιέται όμως, κάνει πιστά τη δουλειά του, για αυτό και δεν δείχνει τα προβλήματα του παρά μόνο όταν είναι πολύ αργά.\nΣε όσους έχουν:\nχαμηλό ανοσοποιητικό, χοληστερίνη, χαμηλό μεταβολισμό, κακή πέψη και δυσκοιλιότητα\nΨυχαναγκασμό ή εργασιομανία\nΟξύθυμη διάθεση , εκρήξεις θυμού, τύψεις και καταπιεσμένο κλάμα, λύπη, πικρία, κατάθλιψη\nΧαμηλή σεξουαλικότητα ή ανικανότητα\nΗμικρανίες, έλλειψη συγκέντρωσης\nΠαθήσεις των ματιών , σακούλες κάτω από τα μάτια\nΈχουν κάνει χημειοθεραπείες ή έχουν λάβει πολλά φάρμακα\nΣυχνό ή υπερβολικό αλκοόλ\nΔιάρκεια θεραπείας: 1 ώρα και 15’ λεπτά περίπου\nΚόστος θεραπείας: 70 ευρώ\nΔώρο η ηχογράφηση της συνεδρίας, αποστέλλεται στο email σας, για περαιτέρω κατανόηση στο σπίτι.\nΣεμινάριο Δρόμος προς το Φως / Ιούνιος 2020


RPSOS.gr - Τι αποζημιώσεις θα λάβουν οι πυρόπληκτοι για την αποκατάσταση των σπιτιών τους\nΠαράλληλα, προβλέπεται αποζημίωση 550 ευρώ ανά τ.μ. για τα κτίρια -επίσης έως 150 τ.μ.- που χρήζουν επισκευής, καθώς επίσης και χορήγηση των τόκων δανείων για τον σκοπό της αποκατάστασης των κτιρίων.\nΤο συνολικό προβλεπόμενο ποσό για την αποκατάσταση των κτηρίων στις περιοχές της Κινέτας και της ανατολικής Αττικής ανέρχεται σε 132 εκατομμύρια ευρώ.\nΣύμφωνα με τις αυτοψίες που πραγματοποιήθηκαν στις πληγείσες περιοχές, σε σύνολο περίπου 3.500 κτιρίων, 1.000 κρίθηκαν «κόκκινα», δηλαδή ακατάλληλα για κατοίκηση, και 794 «κίτρινα», που μπορούν να κατοικηθούν με τις αναγκαίες επισκευές.\nΤέλος, εντός της εβδομάδας θα ακολουθήσει η έκδοση της Απόφασης του Υπουργού Υποδομών και Μεταφορών που θα ορίζει τις διαδικασίες χορήγησης της στεγαστικής συνδρομής και τον τρόπο έκδοσης των σχετικών αδειν από τις Υπηρεσίες του Υπουργείου, προκειμένου να ξεκινήσει η υποβολή αιτήσεων για την αποκατάσταση των κτηρίων των περιοχών αυτών.\nΠΗΓΗ: ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ


Ταινία Nuvvostanante Nenoddantana (2005) online με ελληνικους υποτιτλους Δράμα Greek subtitles\nΠροστέθηκε: 2016-10-11 03:03\nταινία Nuvvostanante Nenoddantana (2005) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη ταινία Nuvvostanante Nenoddantana (2005) με υπότιτλουςσε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες με υπότιτλους δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Nuvvostanante Nenoddantana (2005) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Nuvvostanante Nenoddantana (2005) greek sub. Σε περίπτωση μη ευρέσεως της ταινιες που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία Nuvvostanante Nenoddantana (2005) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n7.7 2498 IMDB\nΤαινία Nuvvostanante Nenoddantana (2005) online με ελληνικους υποτιτλους Η Σίρι και ο Σιβαράμα είναι ορφανά. Ο πλούσιος πατέρας τους, αφήνει τη μητέρα τους για μια άλλη γυναίκα. Η μητέρα τους πεθαίνει απο τον καημό της. Ο Σιβαράμα φροντίζει τη μικρή αδελφή του και της δίνει όλη την αγάπη του. Όμως μισεί τους πλούσιους και θέλει να σιγουρευτεί οτι η Σίρι θα παντρευτεί έναν φτωχό και εργατικό άνθρωπο.\nΠρώτη προβολή: 14 January 2005\nΣκηνοθέτης: Prabhu Deva\nΗθοποιοί: Trisha Krishnan, Siddharth, Srihari, Prakash Raj\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. Nuvvostanante Nenoddantana (2005)\nταινιa Nuvvostanante Nenoddantana (2005) online με ελληνικους υποτιτλους greek subs\nΑγαπητοί επισκέπτες προσθέστε σχόλια σχετικά με την ταινία Nuvvostanante Nenoddantana (2005)


ΑΝΩ ΚΑΛΕΝΤΙΝΗ: Εύγε «Σάκη»\nΤην 1η Δεκεμβρίου, ο μετεωρολόγος της ΕΤ3 «Σάκης» προέβλεψε ότι στις 12 Δεκεμβρίου θα έχουμε κακοκαιρία στην Ελλάδα. Εύγε «Σάκη» . Σήμερα το πρωί (11-12-2010) το χιόνι κατέβηκε τον Υμηττό και έφτασε στην Αγία Παρασκευή. Αυτή τη στιγμή (8.15΄) ψιλοχιονίζει και κάπου – κάπου το έχει στρώσει.\nΣύνδεσμος «Στη δύναμη του Αχελώου κανείς δεν αντιστέκεται». http://anokalentini.blogspot.com/2010/12/blog-post.html\nΣτην Καλεντίνη δε χιόνισε, είναι πιθανό να χιονίσει την Πέμπτη το βράδυ, Παρασκευή, ως Παρασκευή Βράδυ. Οι θερμοκρασίες θα είναι κοντά στο 0 , θα υπάρχει υγρασία και βορειοδυτικοί άνεμοι (ευνοϊκοί για χιόνι) στην Καλεντίνη. Αντίθετα οι Βορειανατολικοί άνεμοι δεν φέρνουν χιόνι αλλά ξαστεριά και κρύο.


H Αποστολία Ζώη και η συνεργασία της με τον Γιώργο Μαζωνάκη - MagazinoMou\nHomeLifestyleH Αποστολία Ζώη και η συνεργασία της με τον Γιώργο Μαζωνάκη\nH Αποστολία Ζώη και η συνεργασία της με τον Γιώργο Μαζωνάκη\n31 Αυγούστου 2017 Magazinomou Staff Lifestyle 0\nΣε συνέντευξη που παραχώρησε στο Gpop.gr και την Πόπη Γιαννικάκη, η Αποστολία Ζώη μίλησε αποκλειστικά για την συνεργασία της με τον Γιώργο Μαζωνάκη καθώς βρίσκει στο πλευρό του τραγουδιστή στη μεγάλη περιοδεία που πραγματοποιεί και αυτό το καλοκαίρι σε όλη την Ελλάδα, την Κύπρο αλλά και το εξωτερικό.\nΦέτος το καλοκαίρι συνεργάζεσαι με τον Γιώργο Μαζωνάκη, πως προέκυψε η συνεργασία αυτή και πως είναι να συνεργάζεσαι με έναν τέτοιο καλλιτέχνη;\nΈχω πολύ καλή σχέση με την ομάδα του Γιώργου και έτσι αποφασίσαμε ότι ήρθε η ώρα να συνεργαστούμε. Ο Γιώργος για μένα είναι η καλύτερη συνεργασία που έχω κάνει εδώ και πααααρα πολλά χρόνια. Είναι ακομπλεξάριστος αφού δεν έχει να αποδείξει κάτι και σε βοηθάει απλόχερα. Μακάρι να ήταν όλοι έτσι σ’ αυτόν το χώρο.\nΠως πήρες την απόφαση να κάνεις περιοδεία φέτος; Σου φαίνεται κουραστικό; Βρίσκεις χρόνο για εσένα;\nΒρήκα υπέροχη την ιδέα να είμαι στο πλευρό του Γιώργου Μαζωνάκη και το αποφάσισα επιτόπου. Είναι τόσο ωραίο το κλίμα εκεί με τους συνεργάτες μπροστά και πίσω από το stage που δεν αισθάνομαι καμία κούραση.\nΌσοι θα έρθουν να σας απολαύσουν στις επόμενες συναυλίες, τι να περιμένουν να δουν από εσάς;\nΈνα διασκεδαστικό και ανατρεπτικό πρόγραμμα. Γεμάτο αγαπημένα κομμάτια που σε κάνουν να τραγουδάς όλο το βράδυ!\nΠότε τελειώνετε με το Γιώργο Μαζωνάκη τις καλοκαιρινές σας εμφανίσεις και ποια μέρη έχουν ακόμα σειρά να σας απολαύουν;\nΟ πρώτος κύκλος συναυλιών έκλεισε, τώρα για λίγο διακοπές και η συνέχεια τον Σεπτέμβρη.\nΟι εμφανίσεις σας θα είναι μόνο στην Ελλάδα ή θα επισκεφθείτε και την Κύπρο με το εξωτερικό;\nΥπάρχει στο πρόγραμμα η Κύπρος και η Αφρική τον Οκτώβρη. Ανυπομονώ!!\nΤι άλλο έχουμε να περιμένουμε από εσένα επαγγελματικά;\nΝέα τραγούδια πρώτα απ’ όλα. Για χειμώνα συζητάω πολύ όμορφες συνεργασίες. Μόλις είναι κάτι ανακοινώσιμο θα το αναρτήσω στα social media μου.\nΑπόψε το τρίτο Chair Challenge του X Factor- Ποιους τραγουδιστές θα κρατήσει ο Μαζωνάκης;\nΤο τρίτο Chair Challenge, η πιο ανατρεπτική διαδικασία του The X Factor 2 έρχεται απόψε στις 21.00 στην τηλεόραση του ΣΚΑΙ. Ήδη οκτώ τυχεροί έχουν πάρει το εισιτήριο και στο Περισσότερα […]\n2 Αυγούστου 2019 Magazinomou Staff 0\nΤο αδιαχώρητο επικρατούσε στο Λύκειο Θήρας στην καρδιά της Σαντορίνης από νωρίς το απόγευμα (1 Αυγούστου) από κόσμο που έσπευσε να απολαύσει live τον Γιώργο Μαζωνάκη. Ο αγαπημένος καλλιτέχνης, μαζί Περισσότερα […]


Εμφάνιση άρθρων ανά ετικέτα: ΟΦΗ\nΈχασε δύο βαθμούς, κέρδισε τον Κλάους!\nΤρίτη, 04 Δεκέμβριος 2018 13:42\nΔεν τα κατάφερε ο ΠΑΣ Γιάννινα να «ζευγαρώσει» τις νίκες του στο δεύτερο συνεχόμενο εντός έδρας παιχνίδι του, καθώς έμεινε στην ισοπαλία (1-1) με τον ΟΦΗ στο γεμάτο κόσμο «Ζωσιμάδες» το απόγευμα του Σαββάτου. Οι Κρητικοί προηγήθηκαν στο σκορ με τον Ποτουρίδη (54’) μετά από διαιτητικό λάθος του Λάμπρου για φάουλ και ισοφάρισε στο τέλος (84’) για τον ΠΑΣ ο Στέφανος Αθανασιάδης που σημείωσε ένα πολύ όμορφο γκολ, το πρώτο του με τη φανέλα της ομάδας της Ηπείρου.\nΠαρότι ήταν καλύτερος από τον ΟΦΗ στη μεγαλύτερη διάρκεια του παιχνιδιού, ο ΠΑΣ Γιάννινα δεν κατάφερε να πάρει το δεύτερο συνεχόμενο τρίποντο και αναδείχτηκε ισόπαλος 1-1 με την ομάδα του Ηρακλείου. Το σοβαρό διαιτητικό λάθος του Λάμπρου και ο Ποτουρίδης έβαλαν μπροστά στο σκορ τους Κρητικούς, με τον Αθανασιάδη να «μιλάει» στο τέλος ισοφαρίζοντας με ωραίο γκολ σε 1-1 και βρίσκοντας δίχτυα μετά από 32 ματς «αφλογιστίας» στη Super League!\nΟ Γιάννης Πετράκης άφησε στον πάγκο τον Κρίζμαν που δεν ήταν 100% έτοιμος για 90λεπτο και παρέταξε τον ΠΑΣ και πάλι με σύστημα 4-3-3. Ο Βελλίδης ήταν κάτω από τα δοκάρια, δεξί μπακ ο Αποστολόπουλος και αριστερό ο Μπουκουβάλας, με τους Τζημόπουλο και Μιχαήλ στο κέντρο της άμυνας. Στη μεσαία γραμμή αμυντικό χαφ ήταν ο Λίλα, με τους Γιάκο και Νικολιά αριστερά και δεξιά αντίστοιχα και την τριπλέτα της επίθεσης αποτελούσαν οι Ξύδας (αριστερά), Παμλίδης (δεξιά) και στην κορυφή ο Αθανασιάδης.\nΑπό την πλευρά του ο Νίκος Παπαδόπουλος παρέταξε τον ΟΦΗ με διάταξη 4-2-3-1 και με αμυντικούς προσανατολισμούς. Ο Στρέζος ήταν κάτω από τα δοκάρια, ο Δεληγιαννίδης δεξιά στην άμυνα, ο Κοροβέσης αριστερά και οι Ποτουρίδης και Παπάζογλου στα στόπερ. Μεγιάδο και Νάστος έπαιξαν μπροστά τους σαν αμυντικά χαφ, ο Κυριακίδης έπαιξε δεξιά, ο Σάσι αριστερά και ο Πλατέλλας σε επιτελικό ρόλο πίσω από τον μοναδικό προωθημένο Βουό.\nΚαλύτερος ο ΠΑΣ, τρεις ευκαιρίες\nΟ ΠΑΣ έψαχνε την δεύτερη συνεχόμενη νίκη του στο «Ζωσιμάδες» μετά από εκείνη της περασμένης αγωνιστικής κόντρα στον Λεβαδειακό και συνολικά την τρίτη της χρονιάς στην έδρα του. Για αυτό οι Ηπειρώτες μπήκαν δυνατά στο ματς με τη βοήθεια του κόσμου που γέμισε περισσότερο από κάθε άλλη φορά φέτος το «Ζωσιμάδες» και έδειξαν αποφασισμένοι για τη νίκη.\nΗ πρώτη απειλή για την εστία του ΟΦΗ ήρθε στο 7’ όταν ο Νικολιάς έβγαλε σέντρα από δεξιά, ο Αθανασιάδης κατέβασε ωραία τη μπάλα με το στήθος και έκανε με τη μία το σουτ, όμως η μπάλα έφυγε λίγο πάνω από το οριζόντιο δοκάρι του Στρέζου.\nΔέκα λεπτά αργότερα στο 17’ ο ΠΑΣ έφτασε κοντά στο γκολ σε δύο χρόνους. Αρχικά ο Αποστολόπουλος με σουτ με το αριστερό από τα δεξιά ανάγκασε τον Στρέζο σε πολύ δύσκολη επέμβαση στην αριστερή του γωνία. Στην εξέλιξη της φάσης ο Παμλίδης προσπάθησε με κεφαλιά να ανοίξει το σκορ, ενώ μετά την εκτέλεση του κόρνερ ούτε ο Αθανασιάδης με κεφαλιά μπόρεσε να στείλει τη μπάλα προς την εστία του Στρέζου.\nΔύο λεπτά αργότερα ο ΟΦΗ έκανε την μία και μοναδική αξιόλογη φάση του στο πρώτο μέρος. Συγκεκριμένα στο 19’ ο Πλατέλλας δέχτηκε την πάσα του Σάσι από αριστερά και έπιασε το σουτ, όμως ο Βελλίδης ήταν σε ετοιμότητα και απέκρουσε, ενώ στη συνέχεια ο Μπουκουβάλας απομάκρυνε τον κίνδυνο, διώχνοντας σε κόρνερ.\nΟ ΠΑΣ συνέχισε να πιέζει την άμυνα του ΟΦΗ κυρίως με στημένες φάσεις μέχρι το ημίωρο. Στο 27’ ο προωθημένος Τζημόπουλος πήρε την κεφαλιά στην μικρή περιοχή, μετά από κόρνερ του Γιάκου, όμως η μπάλα έφυγε λίγο πάνω από την εστία του Στρέζου.\nΑπό το ημίωρο και μετά ο ΟΦΗ σταδιακά ισορρόπησε το παιχνίδι και με κινητήριο μοχλό τον εορτάζοντα το Σάββατο Πλατέλλα κατάφερε να κερδίσει τη μάχη της μεσαίας γραμμής, χωρίς ωστόσο να φανεί απειλητικός για την εστία του Βελλίδη.\nΛάθος ο Λάμπρου, γκολ ο ΟΦΗ\nΣτην επανάληψη ο ΠΑΣ μπήκε και πάλι νωθρά, με αποτέλεσμα ο ΟΦΗ να συνεχίζει να έχει την κατοχή της μπάλας και να προσπαθεί να γίνει πιο δημιουργικός.\nΟι Κρητικοί άνοιξαν το σκορ στο 54’ εκμεταλλευόμενοι ένα τρανταχτό διαιτητικό λάθος του Λάμπρου και του βοηθού του. Ο Μιχαήλ με κεφαλιά γύρισε τη μπάλα προς τα πίσω, Αποστολόπουλος και Τζημόπουλος δεν συνεννοήθηκαν σωστά, ο Βελλίδης βγήκε και μπλόκαρε τη μπάλα στα όρια της περιοχής. Με τη φόρα που είχε ο πορτιέρο του ΠΑΣ βγήκε εκτός περιοχής, με τη μπάλα ωστόσο να μένει πάνω στη γραμμή.\nΟ διαιτητής από την Εύβοια υπέδειξε παράβαση, αλλά το ριπλέι δεν τον δικαιώνει αφού φάνηκε ότι ο Βελλίδης κράτησε μπάλα για να μην περάσει ολόκληρη εκτός περιοχής. Ο Πλατέλλας πάτησε την μπάλα στον Ποτουρίδη και αυτός με σουτ νίκησε τον Βελλίδη και αφού η μπάλα κόντραρε πάνω στο σώμα του Λίλα, κατέληξε στα δίχτυα του για το 0-1.\nΉταν το πρώτο γκολ του Ποτουρίδη στην Super League και πανηγυρίστηκε έξαλλα από τους Κρητικούς μπροστά από τον πάγκο τους.\nΙσοφάριση με… σεφτέ Αθανασιάδη\nΔύο λεπτά μετά τη «ψυχρολουσία» του ΟΦΗ ο ΠΑΣ προσπάθησε να απαντήσει άμεσα και έχασε στο 56’ μια καλή ευκαιρία με κεφαλιά του Παμλίδη, την οποία εξουδετέρωσε ο Στρέζος. Δευτερόλεπτα αργότερα οι Κρητικοί βγήκαν στην αντεπίθεση και απείλησαν με σουτ του Πλατέλλα, το οποίο κόντραρε και έφυγε κόρνερ.\nΜε τη συμπλήρωση μιας ώρας παιχνιδιού ο Πετράκης προσπάθησε να αλλάξει τα δεδομένα της αναμέτρησης ρίχνοντας στο ματς τον Κρίζμαν στη θέση του Ξύδα και γύρισε το σύστημα σε 4-4-2 σε ρόμβο, με τον Κροάτη και τον Αθανασιάδη να αποτελούν το δίδυμο στην κορυφή της επίθεσης. Λίγο αργότερα ο Μυστακίδης πέρασε στον αγωνιστικό χώρο στη θέση του Γιάκου και αγωνίστηκε σαν αριστερό εσωτερικό χαφ.\nΗ απάντηση του Παπαδόπουλου ήταν να γυρίσει σε 3-5-2 το σύστημα του ΟΦΗ ρίχνοντας στο ματς σαν τρίτο στόπερ τον Μιχόγεβιτς στη θέση του Σάσι.\nΣτο 69’ ο ΠΑΣ έφτασε κοντά στην ισοφάριση με κεφαλιά του Τζημόπουλου μετά από κόρνερ του Μυστακίδη, ωστόσο όπως και στο πρώτο μέρος η μπάλα έφυγε άουτ.\nΟι Κρητικοί έχασαν μεγάλη ευκαιρία στο 82΄να «καθαρίσουν» το παιχνίδι. O Κυριακίδης με έξυπνο τακουνάκι πάσαρε στον Κοροβέση που μπήκε μέσα στην περιοχή από αριστερά και έστρωσε στο ύψος του πέναλτι στον Πλατέλλα, το σουτ του οποίου όμως πήρε ύψος και η μπάλα έφυγε πάνω από τα δοκάρια του Βελλίδη.\nΟ ΠΑΣ έκλεισε στα τελευταία λεπτά τον ΟΦΗ στο μισό γήπεδο, πίεσε και τελικά έφτασε στην ισοφάριση. Συγκεκριμένα, στο 84’ ο Μυστακίδης έβγαλε τη σέντρα, ο Παμλίδης με κεφαλιά-πάσα έστρωσε στον Αθανασιάδη και αυτός με γυριστό βολ πλανέ πρόλαβε τους αμυντικούς του ΟΦΗ και ισοφάρισε σε 1-1. Ήταν το πρώτο γκολ του Κλάους με τη φανέλα του ΠΑΣ Γιάννινα και συνολικά το πρώτο του τέρμα ύστερα από 32 ματς «αφλογιστίας» στο πρωτάθλημα της Super League.\nΟι φίλοι του ΠΑΣ υποδέχτηκαν με ενθουσιασμό και πανηγυρισμούς το γκολ της ισοφάρισης, με την πίεση της ομάδας του Πετράκη να γίνεται ασφυκτική προς την άμυνα του ΟΦΗ στα τελευταία λεπτά. Στο 86’ ο Μπουκουβάλας έκανε τη σέντρα από αριστερά, ο Αθανασιάδης δεν μπόρεσε να βρει τη μπάλα με το κεφάλι, όμως αυτή πήρε τροχιά προς την εστία, με τον Στρέζο να διώχνει με υπερένταση σε κόρνερ.\nΣτις καθυστερήσεις ο Κρίζμαν δεν κατάφερε να βρει στόχο με σουτ έξω από την περιοχή και το τελικό σφύριγμα του Λάμπρου βρήκε τις δύο ομάδες ισόπαλες με 1-1. Ο Βελλίδης διαμαρτυρήθηκε ακόμα και μετά το τέλος του αγώνα στον διαιτητή από την Εύβοια για το λάθος του που έφερε το γκολ του ΟΦΗ, ενώ ο φωτογραφικός φακός τον απαθανάτισε να αποχωρεί με κλάματα για τα αποδυτήρια.\nΣυμπερασματικά, ο ΠΑΣ δεν κατάφερε να πετύχει το «2 στα 2» στην έδρα του και με τον βαθμό της ισοπαλίας ανέβηκε στους 11 βαθμούς. Το κακό για τους Ηπειρώτες ήταν ότι ο Αστέρας Τρίπολης επικράτησε με 0-2 στη Λιβαδειά και τον ξεπέρασε βαθμολογικά,\nΗ...ψυχοβγαλτική σεζόν και το «αγκάθι» της διαιτησίας\nΤετάρτη, 05 Δεκέμβριος 2018 13:07\nΚαλημέρα σε όλους, η σεζόν φέτος θα είναι από δύσκολη έως… ψυχοβγαλτική για τον ΠΑΣ και τους φιλάθλους του. Μοναδικό ζητούμενο πλέον είναι η παραμονή με νύχια και με δόντια.\nΗ ομάδα δεν κατάφερε να «ζευγαρώσει» τις νίκες της στα δύο συνεχόμενα εντός που είχε με Λεβαδειακό και ΟΦΗ. Συγκέντρωσε τέσσερις βαθμούς σε αυτά τα δύο παιχνίδια και πλέον έφτασε στους 11, τρεις αγωνιστικές πριν το φινάλε του πρώτου γύρου.\nΟ Πετράκης παρέταξε τον ΠΑΣ και πάλι με 4-3-3 και τους Ξύδα, Παμλίδη και Αθανασιάδη στην επίθεση. Για τις επιλογές των Παμλίδη και Αθανασιάδη ο Κρητικός δικαιώθηκε, όμως ο Ξύδας ήταν αρνητικός και έμεινε μακριά από τον καλό εαυτό του.\nΟ ΠΑΣ ήταν κυρίαρχος μέχρι το ημίωρο και με τις ευκαιρίες των Αθανασιάδη, Αποστολόπουλου και Παμλίδη θα μπορούσε να είχε ανοίξει το σκορ, όπως και με την κεφαλιά του Τζημόπουλου. Σταδιακά όμως ο ΟΦΗ ισορρόπησε και πήρε τον έλεγχο της μεσαίας γραμμής. Κινητήριος μοχλός για τους Ηρακλιώτες ο Πλατέλλας.\nΌταν η ομάδα βρέθηκε πίσω στο σκορ, ήταν σωστή και έξυπνη η επιλογή του Πετράκη και του τεχνικού επιτελείου να γυρίσει το σύστημα σε 4-4-2 και να ρίξει στο ματς όλα τα επιθετικά του όπλα, δηλαδή τους Κρίζμαν και Μυστακίδη. Με αυτό τον τρόπο ο ΠΑΣ «γέμισε» την επίθεσή του και αύξησε την πίεση του στην άμυνα του ΟΦΗ και τελικά ήρθε η ισοφάριση με τον Αθανασιάδη.\nΣωστή λοιπόν η τεχνική διαχείριση του παιχνιδιού από τον Πετράκη και το τεχνικό επιτελείο. Εκείνο που αδυνατώ να καταλάβω είναι γιατί ο Ρεθυμνιώτης αποφεύγει «σαν ο διάολος το λιβάνι» να αναφερθεί σε τεχνικά ζητήματα και συστήματα στη συνέντευξη τύπου. Κάτι ανάλογο έγινε και με ένα φίλαθλο του ΠΑΣ που έχει αρκετές γνώσεις και παρακολουθεί τις προπονήσεις. Του ζήτησαν να μην γράφει όσα βλέπει, χωρίς φυσικά αυτός να σταματήσει να το κάνει και να ακούσει τις υποδείξεις. Λες και είναι επτασφράγιστα μυστικά τα συστήματα και οι τακτικές. Κάπως παλιομοδίτικο μου φαίνεται αυτό. Σχεδόν όλες οι ομάδες έχουν ανοιχτές προπονήσεις πλέον για τον κόσμο και τους δημοσιογράφους. Μάλιστα οι πιο οργανωμένες ανεβάζουν και οι ίδιες βίντεο από τις προπονήσεις τους στο διαδίκτυο. Κλειστές προπονήσεις κάνουν όσες ομάδες έχουν ιδιωτικό προπονητικό κέντρο και όχι δημόσιο αθλητικό κέντρο. Στο σύγχρονο ποδόσφαιρο μετρούν άλλα πράγματα περισσότερο, παρά η απόκρυψη πληροφοριών προς τον αντίπαλο.\nΤις τρεις τελευταίες αγωνιστικές του πρώτου γύρου ο ΠΑΣ ταξιδεύει στην Τρίπολη, υποδέχεται τον Πανιώνιο στα Γιάννινα και ολοκληρώνει με τον ΠΑΟΚ στην Τούμπα. Ο προσεχής αντίπαλος Αστέρας Τρίπολης κέρδισε με 0-2 μέσα στη Λιβαδειά και ανέβηκε στους 12 βαθμούς ξεπερνώντας τον ΠΑΣ βαθμολογικά. Δύο στα δύο με τον Παράσχο στον πάγκο. Το είχαμε ξαναγράψει, η Τρίπολη έχει καλή ομάδα και ήταν θέμα χρόνου να ανεβεί θέσεις στον βαθμολογικό πίνακα. Θα είναι δύσκολο το έργο του ΠΑΣ το Σάββατο στην Τρίπολη.\nΤο ζήτημα της διαιτησίας είναι ένα μεγάλο «αγκάθι» φέτος για τον ΠΑΣ. Ο Λάμπρου από την Εύβοια πιστοποίησε αυτό που ήδη ξέραμε, ότι δηλαδή φέτος η ομάδα αντιμετωπίζει εχθρικές διαιτησίες. Στην περίπτωση του Βελλίδη ούτε ο βοηθός ούτε ο διαιτητής είχαν καλή θέση στη φάση κι όμως δόθηκε ένα φάουλ που τους εξέθεσε και τους δύο. Από το οποίο μάλιστα προήλθε το γκολ του ΟΦΗ.\nΣτα υπόλοιπα ματς της 12ης αγωνιστικής η Λάρισα επικράτησε με 4-2 του Πανιωνίου και ο Ανιγκό «κούνησε μαντήλι» από τη Νέα Σμύρνη. Οι ανακοινώσεις του Κούγια και οι προσωπικές του επιθέσεις συνεχίζονται με αμείωτη ένταση και παραμένει άγνωστο που θα σταματήσει αυτή η κόντρα. Ο Απόλλωνας πήρε τον δεύτερο βαθμό του κόντρα στον Ατρόμητο που άρχισε σιγά σιγά να «ξεφουσκώνει», ενώ η ΑΕΚ επικράτησε 2-0 της Ξάνθης στο ΟΑΚΑ και ανέβηκε στην 4η θέση εκμεταλλευόμενη την ισοπαλία του Άρη με τον Παναθηναϊκό στο «Κλεάνθης Βικελίδης» της Θεσσαλονίκης.\nΣτα χτεσινά παιχνίδια ο Ολυμπιακός επικράτησε του Παναιτωλικού με 2-1, ενώ ο ΠΑΟΚ συνέχισε την πορεία του προς τον τίτλο επικρατώντας 0-1 της Λαμίας, αν και έπαιξε για αρκετή ώρα με 10 παίκτες.\nΧωρίς Κάργα και Κάστρο κόντρα στον ΟΦΗ\nΤρίτη, 02 Απρίλιος 2019 22:09\nΣάββατο, 06 Απρίλιος 2019 09:10\nΑποφασιστικό βήμα για την παραμονή του θα επιδιώξει να κάνει σήμερα το απόγευμα (5:15 μ.μ.) ο ΠΑΣ Γιάννινα, ο οποίος αντιμετωπίζει τον ΟΦΗ στο γήπεδο «Θ. Βαρδινογιάννης» του Ηρακλείου Κρήτης για την 27η αγωνιστική της Super League.\nΜετά τη νίκη της στη Λιβαδειά την περασμένη αγωνιστική η ομάδα της Ηπείρου ανέβηκε στους 26 βαθμούς και άφησε 4 βαθμούς πίσω τον σημερινό της αντίπαλο ΟΦΗ και 6 τον Λεβαδειακό. Ο ΠΑΣ είναι εδραιωμένος στην 13η θέση της βαθμολογίας και πλέον κυνηγάει την απευθείας παραμονή, δηλαδή την 12η θέση, στην οποία τώρα βρίσκεται ο Αστέρας Τρίπολης με έναν βαθμό περισσότερο από τους Ηπειρώτες.\nΠέραν της βαθμολογική του σημασίας, το σημερινό παιχνίδι έχει πολλές ιδιαιτερότητες. Ο προπονητής του ΠΑΣ Γιάννης Πετράκης θα τεθεί αντιμέτωπος με την ομάδα που αγωνίστηκε ως παίκτης για πολλά χρόνια, αλλά και σαν προπονητής, ενώ ο Μάνος θα τεθεί αντιμέτωπος με την ομάδα στην οποία αγωνίστηκε πέρυσι δανεικός και αναδείχτηκε πρώτος σκόρερ της Football League πετυχαίνοντας 27 τέρματα.\nΣτο δεύτερο συνεχόμενο εκτός έδρας ντέρμπι παραμονής, ο ΠΑΣ Γιάννινα δεν θα παραταχθεί πλήρης ούτε αυτή τη φορά. Άλλωστε τα προβλήματα δεν έχουν εκλείψει καθόλη τη διάρκεια της χρονιάς και η ομάδα έχει...συνηθίσει να παίζει έχοντας προβλήματα και απουσίες. Αυτή τη φορά η ατυχία χτύπησε την πόρτα του Νεόφυτου Μιχαήλ. Ο Κύπριος τερματοφύλακας υπέστη τράβηγμα στον δικέφαλο και έχασε την κρίσιμη σημερινή αναμέτρηση με τον ΟΦΗ.\nΟ τραυματισμός του Νεόφυτου Μιχαήλ ήρθε να προστεθεί στις δεδομένες απουσίες των επίσης τραυματιών Λίλα, Λέο και Σιόντη, αλλά και σε αυτές των τιμωρημένων Κάργα και Κάστρο. Αντίθετα, μια ίωση που αντιμετώπιζε ο Παμλίδης δεν στάθηκε ικανή να του στερήσει τη συμμετοχή στην αποστολή που ταξίδεψε για την Κρήτη.\nΜε δεδομένες τις απουσίες των Κάστρο, Λίλα και Σιόντη, η θέση που προβληματίζει περισσότερο τον Πετράκη είναι του «κόφτη», δηλαδή του παίκτη που θα παίξει αμυντικό χαφ. Οι διαθέσιμες λύσεις που υπάρχουν για τη θέση είναι ένας εκ των Τζημόπουλου, Γιάκου και Πάντελιτς. Η έλλειψη πάντως καθαρού «εξαριού» ίσως οδηγήσει και σε αλλαγή συστήματος στον ΠΑΣ. Κατά τη διάρκεια της εβδομάδας ο Ρεθυμνιώτης τεχνικός δοκίμασε κι άλλα σχήματα πέρα από το συνηθισμένο 3-5-2. Συγκεκριμένα, μία από τις σκέψεις του Πετράκη είναι και το 5-4-1 που δοκίμασε και στη Λιβαδειά γυρίζοντας τον Παμλίδη στα χαφ, αλλά και το 4-2-3-1. Σε αυτή την περίπτωση ο ΠΑΣ θα παίξει με τετράδα στην άμυνα και στόπερ τους Αλέξη Μιχαήλ και Σκόνδρα, ενώ ο Τζημόπουλος θα μετατοπιστεί στα χαφ, ενδεχομένως μαζί με τον Γιάκο. Θέση στο βασικό σχήμα διεκδικεί και ο Ευαγγέλου από τον Σκόνδρα, αλλά και ο Βιδάλ. Ο Κροάτης Κρίζμαν δεν είναι ακόμα 100% έτοιμος να αγωνιστεί για ολόκληρο παιχνίδι και ίσως χρησιμοποιηθεί ανάλογα με την εξέλιξη του παιχνιδιού.\nΜια πιθανή αρχική ενδεκάδα στον αγώνα με τον ΟΦΗ είναι η εξής: Βελλίδης, Μπουκουβάλας, Σεργκελασβίλι, Σκόνδρας (Ευαγγέλου), Μιχαήλ, Τζημόπουλος, Νικολιάς, Γιάκος (Βιδάλ), Πάντελιτς, Μάνος, Αθανασιάδης.\nΈνας ακόμα διεθνής διαιτητής ορίστηκε σε ματς του ΠΑΣ Γιάννινα. Ο λόγος για τον Γιώργο Κομίνη από τη Θεσπρωτία, ο οποίος θα διευθύνει τη σημερινή αναμέτρηση του ΠΑΣ Γιάννινα με τον ΟΦΗ.\nΒοηθοί του θα Κομίνη θα είναι ο Ανδρέας Μεϊντανάς από την Αχαΐα και η Χρύσα Κουρομπύλια από τη Δυτική Αττική ενώ τέταρτος ορίστηκε ο Άγγελος Ευαγγέλου από την Αθήνα. Παρατηρητής διαιτησίας θα είναι ο Ιωάννης Τοπούζης από τα Τρίκαλα.\nΧωρίς Στρέζο ο ΟΦΗ\nΠρόβλημα τραυματισμού στη θέση του τερματοφύλακα δεν αντιμετωπίζει μόνο ο ΠΑΣ Γιάννινα, αλλά και ο ΟΦΗ με τον βασικό γκολκίπερ της κρητικής ομάδας Γιώργο Στρέζο να μένει εκτός της σημερινής μάχης.\nΟι εξετάσεις στις οποίες υποβλήθηκε ο Στρέζος έδειξαν ότι υπέστη θλάση στον προσαγωγό και θα μείνει περίπου 10 ημέρες εκτός αγωνιστικής δράσης. Τη θέση του κάτω από τα δοκάρια θα πάρει ο Δημήτρης Σωτηρίου, ο οποίος στο παρελθόν έχει αγωνιστεί στον ΠΑΣ Γιάννινα.\nΕπίσης, εκτός του σημερινού ντέρμπι παραμονής με τον ΠΑΣ έμειναν οι Σακόρ και Δεληγιαννίδης που έκαναν θεραπεία, αλλά και ο Ναμπί που συνέχισε το ατομικό του πρόγραμμα, όπως και ο Μπολάκης που ταλαιπωρείται από ίωση.\nΗ προετοιμασία της ομάδας του Ηρακλείου ολοκληρώθηκε χτες το απόγευμα στο Βαρδινογιάννειο Αθλητικό Κέντρο και το πρόγραμμα της τελευταίας προπόνησης περιελάμβανε ασκήσεις τακτικής και εξάσκηση πάνω σε στατικές φάσεις.\nΜε το τέλος της προπόνησης ο Χάιμε Βέρα ανακοίνωσε τους 19 ποδοσφαιριστές που συμπεριλαμβάνονται στην αποστολή του αγώνα του ΟΦΗ με τον ΠΑΣ Γιάννινα, που είναι οι: Σωτηρίου, Δερμιτζάκης, Μπράουν, Γιαννούλης, Κοροβέσης, Παπάζογλου, Μιχόγεβιτς, Κυριακίδης, Νάστος, Οικονόμου, Μεγιάδο, Βαζ, Νέιρα, Ντίνας, Σάσι, Φερέιρα, Κουτσιανικούλης, Γιακουμάκης, Βουό.\nΣάββατο, 06 Απρίλιος 2019 16:08\nΠαρακολουθήστε LIVE από το γήπεδο «Θ. Βαρδινογιάννης» του Ηρακλείου Κρήτης την αναμέτρηση του ΠΑΣ Γιάννινα με τον ΟΦΗ για την 27η αγωνιστική της Super League.\nΟΦΗ (Χάιμε Βέρα): Σωτηρίου, Μπράουν, Κοροβέσης, Μιχόγεβιτς,Γιαννούλης, Μεγιάδο, Νάστος, Βαζ, Φερέιρα, Νέιρα, Γιακουμάκης.\nΣτον πάγκο της κρητικής ομάδας κάθονται οι: Δερμιτζάκης, Ντίνας, Κουτσιανικούλης, Βουό, Οικονόμου, Παπάζογλου, Σασι.\nΠΑΣ Γιάννινα (Γιάννης Πετράκης): Βελλίδης, Μπουκουβάλας, Σεργκελασβίλι, Τζημόπουλος, Σκόνδρας, Μιχαήλ, Γιάκος, Πάντελιτς, Νικολιάς, Κρίζμαν, Αθανασιάδης.\nΣτον πάγκο της ομάδας της Ηπείρου βρίσκονται οι: Περιστερίδης, Ευαγγέλου, Αποστολόπουλος, Βιδάλ, Παμλίδης, Ξύδας, Μάνος.\nΔιαιτητής της αναμέτρησης είναι ο Γιώργος Κομίνης από τη Θεσπρωτία με βοηθούς τους Ανδρέα Μεϊντανα από την Αχαΐα και τη Χρύσα Κουρουμπίλια από τη Δυτική Αττική ενώ τέταρτος είναι ο Άγγελος Ευαγγέλου από την Αθήνα.\nΠρώτη φάση στο ματς για τον ΟΦΗ στο 8' όταν ο Βαζ έκανε το σουτ από πλεονεκτική θέση, όμως ο Βελλίδης ήταν σε ετοιμότητα και μπλόκαρε τη μπάλα.\nΈχει δυναμώσει η βροχή στο Ηράκλειο και πλέον ρίχνει καταιγίδα στο Γεντί Κουλέ, κάτι που δυσκολεύει τις προσπάθειες των ποδοσφαιριστών των δύο ομάδων. Μάλιστα ο Κρίζμαν έκανε νόημα στον πάγκο να αλλάξει παπούτσια στην πρώτη ευκαιρία.\nΟ Γιακουμάκης προσπάθησε να εκβιάσει το πέναλτι σε εναέρια διεκδίκηση της μπάλας με τον Σκόνδρα, όμως ο διαιτητής Κομίνης δεν τσίμπησε και έδειξε να συνεχιστεί το παιχνίδι.\nΟ Κρίζμαν βγήκε εκτός παιχνιδιού και έβαλε νέα παπούτσια.\nΣουτ του Κοροβέση από αριστερά στο 15' υπό την πίεση του Μπουκουβάλας, μπλόκαρε ο Βελλίδης και πάλι.\nΜεγάλη ευκαιρία για τον ΠΑΣ στο 16' με τον Κρίζμαν. Ο Κροάτης έκλεψε τη μπάλα από τον Νάστο, έκανε εντυπωσιακή ντρίπλα και βρέθηκε απέναντι από τον Σωτηρίου, προσπάθησε να περάσει από πάνω του, αλλά άνοιξε τη μπάλα και έπεσε κάτω ενώ η μπάλα έφυγε άουτ.\nΓΚΟΛ για τον ΟΦΗ στο 20' με τον Βαζ. Γύρισμα του Φερέιρα στην περιοχή του ΠΑΣ, ο Βαζ κατέβασε και έκανε το σουτ, η μπάλα κόντραρε στον Σεργκελασβίλι και άλλαξε πορεία ξεγελώντας τον Βελλίδη παρότι δεν ήταν δυνατό και παρά την προσπάθεια του γκολκίπερ του ΠΑΣ κατέληξε στα δίχτυα για το 1-0.\nΟ ΟΦΗ πιέζει την άμυνα του ΠΑΣ και έχει τον έλεγχο του παιχνιδιού. Χαμένο το κέντρο από τους παίκτες του ΠΑΣ, ατυχής η επιλογή Πάντελιτς για αμυντικό χαφ μέχρι στιγμής.\nΣυμπληρώθηκε το πρώτο ημίωρο με κακή εμφάνιση από τον ΠΑΣ μέχρι τώρα. Ακίνδυνος επιθετικά με εξαίρεση τη φάση του Κρίζμαν και αδύναμος στον άξονα έχει χάσει τη μάχη στον χώρο της μεσαίας γραμμής.\nΕυκαιρία για τον ΟΦΗ στο 33' όταν ο Νέιρα έκανε τη σέντρα από αριστερά, ο Βελλίδης έκανε άστοχη έξοδο και ο Τζημόπουλος βρήκε τη μπάλα στέλνοντας την κόρνερ.\nΕυκαιρία για τον ΠΑΣ στο 37' με κεφαλιά του Τζημόπουλου ύστερα από κόρνερ, η μπάλα δίπλα από το δοκάρι του Σωτηρίου.\nΝέα ευκαιρία για τον ΠΑΣ στο 42' με τον Γιάκο να κάνει τη σέντρα, ο Κρίζμαν στην πορεία της μπάλας, όμως ο Σωτηρίου πρόλαβε και έβαλε σωστά το σώμα του, ενώ στην εξέλιξη της φάσης ο Αθανασιάδης δεν μπόρεσε να κάνει την κεφαλιά.\nΑπευθείας εκτέλεση φάουλ για τον ΟΦΗ στο 45' με τον Νέιρα, η μπάλα έφυγε ψηλά πάνω από τα δοκάρια του Βελλίδη.\nΛήξη του πρώτου ημιχρόνου. Ο ΠΑΣ βρίσκεται πίσω στο σκορ με 1-0 χάρη στο γκολ του Βαζ στο 20' για τον ΟΦΗ. Κακό πρώτο μέρος για τους Ηπειρώτες με αμέτρητα λάθη στον χώρο της μεσαίας γραμμής και παθητική διάθεση. Μόνο στο τελευταίο πεντάλεπτο ισορρόπησε το ματς και έχασε την ευκαιρία με τον Κρίζμαν στο 42'.\nΟι οπαδοί του ΟΦΗ έχουν ανεβάσει πανό με την ημερομηνία του μπαράζ της Ρόδου το 2001 και υπάρχουν και συνθήματα με αναφορά στο μπαράζ.\nΚίτρινη κάρτα στον Σεργκελασβίλι στο 50' για τράβηγμα στη μεσαία γραμμή. Πρώτη κίτρινη στο ματς από τον Κομίνη.\nΣουτ του Νέιρα στο 52', μπλόκαρε χωρίς δυσκολία ο Βελλίδης.\nΚεφαλιά του Γιακουμάκη στο 53' μετά από γέμισμα του Γιαννούλη, η μπάλα έφυγε άουτ.\nΠρώτη αλλαγή νωρίς για τον ΠΑΣ. Στο 55' ο Παμλίδης μπήκε στο ματς στη θέση του Γιάκου.\nΚίτρινη κάρτα στον Μεγιάδο στο 57' για μαρκάρισμα πάνω στον Νικολιά.\nΚίτρινη κάρτα στον Πάντελιτς στο 59' για μαρκάρισμα πάνω στον Γιακουμάκη.\nΚίτρινη κάρτα στο 61' στον Νικολιά για θέατρο από τον Κομίνη. Ο παίκτης του ΠΑΣ διαμαρτύρεται στον Θεσπρωτό ρέφερι.\nΚάθετη του Αθανασιάδη για τον Κρίζμαν στο 62', αυτός κοντραρίστηκε με τον Νάστο και έπεσε εντός περιοχής, ο Κομίνης έδειξε να συνεχιστεί το παιχνίδι.\nΟ Βαζ έκλεψε τη μπάλα από δεξιά και έκανε τη σέντρα σουτ στην κλειστή γωνία του Βελλίδη, ο τερματοφύλακας του ΠΑΣ έδιωξε σε κόρνερ.\nΠαρότι βρίσκεται εδώ και 50 αγωνιστικά λεπτά πίσω στο ματς, ο ΠΑΣ στο β' μέρος δεν έχει καταφέρει να βγάλει φάση και είναι ακίνδυνος επιθετικά.\nΚίτρινη κάρτα στο 70' στον Αθανασιάδη για επικίνδυνη προβολή πάνω στον Μεγιάδο.\nΤον Μάνο ετοιμάζει ο Πετράκης και θα είναι η δεύτερη αλλαγή του ΠΑΣ κόντρα στην πρώην του ομάδα.\nΔεύτερη αλλαγή για τον ΠΑΣ στο 75'. Ο Μάνος στη θέση του Αθανασιάδη στο ματς. Αλλαγή επιθετικού από τον Πετράκη.\nΤρίτη και τελευταία αλλαγή για τον ΠΑΣ στο 79'. Ο Αποστολόπουλος στο ματς στη θέση του Μπουκουβάλα.\nΠρώτη αλλαγή για τον ΟΦΗ στο 83'. Ο Κουτσιανικούλης μπήκε στο ματς στη θέση του Φερέιρα.\nΔεύτερη αλλαγή για τους Κρητικούς στο 85'. Ο Βουό μπήκε στη θέση του Γιακουμάκη.\nΤρίτη και τελευταία αλλαγή για τον ΟΦΗ στο 89'. Στη θέση του σκόρερ Βαζ μπήκε ο Σασί.\nΤέσσερα λεπτά οι καθυστερήσεις του παιχνιδιού.\nΚίτρινη κάρτα στον Κρίζμαν στο 91' για φάουλ πάνω στον Νέιρα.\nΔοκάρι για τον ΟΦΗ στο 92' με τον Βουό. Οι Κρητικοί κινήθηκαν από δεξιά, η μπάλα πήγε στον Βουό που έκανε το σουτ, η μπάλα στο δεξί κάθετο δοκάρι του Βελλίδη και άουτ.\nΚίτρινη κάρτα στον Μπράουν στο 94 για καθυστέρηση.\nΤέλος της αναμέτρησης. Ήττα του ΠΑΣ με 1-0 από τον ΟΦΗ στο Ηράκλειο. Κακό παιχνίδι γενικά και κακή εμφάνιση από τους Ηπειρώτες. 70 λεπτά και οι καθυστερήσεις πίσω στο σκορ και με εξαίρεση την φάση του Κρίζμαν δεν έκανε ευκαιρία. Σε ολόκληρο το β΄μέρος ο ΠΑΣ δεν έβγαλε φάση και δικαίως δεν σκόραρε.\nΣτους 26 βαθμούς έμεινε ο ΠΑΣ μετά την ήττα στο Ηράκλειο και τον πλησίασε στον 1 πόντο ο ΟΦΗ που ανέβηκε στους 25. Τα πράγματα πλέον δυσκολεύουν για τους Ηπειρώτες για την απευθείας παραμονή και πρέπει να κερδίσει οπωσδήποτε τον Αστέρα Τρίπολης στα Γιάννινα και τον Πανιώνιο στη Νέα Σμύρνη.\nΠαρασκευή, 10 Μάιος 2019 08:55\nΜετά από καθυστέρηση αρκετών μηνών, η οποία προκάλεσε δικαιολογημένη αμφισβήτηση για τα αίτια, η πολυαναμενόμενη και περίφημη τροπολογία για την αναδιάρθρωση των επαγγελματικών προταθλημάτων κατατέθηκε αργά χτες το βράδυ στην Βουλή και το πιθανότερο είναι τη Δευτέρα να τεθεί προς ψήφιση.\nΣτην τροπολογία αναφέρεται επ' ακριβώς η μορφή που θα έχουν εφεξής οι τρεις επαγγελματικές κατηγορίες, που θα είναι η Super League 1 με 14 ομάδες, η Super League 2 με 12 ομάδες και η Football League επίσης με 14 ομάδες. Οι δύο τελευταίες θα έχουν κεντρική διαχείριση στα τηλεοπτικά δικαιώματα, σε αντίθεση με την πρώτη τη τάξει κατηγορία. Παράλληλα οριστικοποιείται ότι η Super League 2 θα ανήκει στη Football League.\nΕίναι χαρακτηριστικό ότι η περιβόητη τροπολογία εντάχθηκε σε νομοσχέδιο του Υπουργείου Υποδομών και Μεταφορών που αφορά την κατασκευή αερολιμένα και νέου αεροδρομίου στο Ηράκλειο Κρήτης.\nΜπορείτε να διαβάσετε ολόκληρη την τροπολογία και τι προβλέπει ΕΔΩ